„Čuvari zakletve“, „Majn kampf“ i „Bugalu bojsi“: Kad počinje građanski rat u Americi? /video/ - Sputnjik Srbija\n„Čuvari zakletve“, „Majn kampf“ i „Bugalu bojsi“: Kad počinje građanski rat u Americi? /video/\n22:27 28.01.2021 (osveženo 23:31 01.02.2021) Preuzmite kraći link\nKada je, prošlog 4. jula, komandant „3-percentera“ iz Džordžije Kris Hil predskazao novi građanski rat u SAD, verovatno nije ni sanjao da će, samo 6 meseci kasnije, njegovo mišljenje sa društvene margine doći do središta glavnog toka. „Hladni građanski rat“, opisuje „Vašington post“ stanje u zemlji koja je „nominalno u miru, ali opasno blizu katastrofe“.\nToliko blizu da i milijarder Rej Dalio ovog vikenda dramatično upozorava: „Verujem da se nalazimo na ivici užasnog građanskog rata (...) na prelomnoj tački između ulaska u pakao borbe ili povratka na zajednički rad u korist mira i prosperiteta“.\nAmerika je „paralisana virusom i podelama; nije u ratu, ali nije baš ni u miru“, sumorno će i „Vašington post“, i za takvo (ne)raspoloženje ima obilje dobrih razloga. Već i zato što se ne čini naročito svetlom budućnost zemlje u kojoj milicije naoružane dugim cevima, ma koliko to bilo legalno, paradiraju sve otvorenije.\nPočev od spomenutih „3-percentera“, organizacije s podružnicama širom države kojoj se, kako tvrde, dnevno pridružuje između 50 i 100 novih članova; naziv ove milicije, inače, potiče od verovanja da je samo tri odsto stanovnika kolonija aktivno učestvovalo u američkoj revoluciji protiv britanske imperije.\nNjima su bliski „Čuvari zakletve“, koji uglavnom okupljaju veterane i aktivne pripadnike američkih oružanih snaga i policije. Njihova baza podataka koja je dospela do javnosti pokazala je da su još 2015. imali oko 25.000 članova. A magazin „Atlantik“ u opširnoj reportaži opisuje okupljanja stotina naoružanih članova ove organizacije, poput noćnog skupa u planinama okruga Kerol u Virdžiniji, za koje kaže da se održavaju širom SAD.\n„Utonuli smo u građanski rat“, citiran je Stjuart Rouds, osnivač „Čuvara zakletve“ koji su se u više navrata nalazili licem u lice suprotstavljeni naoružanim pripadnicima druge strane.\nOd misteriozne „Antife“ za koju mejnstrim mediji tvrde da je ne finansira Džordž Soroš ali istovremeno priznaju i da se zapravo ne zna ko stoji iza nje — što znači da bi to ipak mogao da bude i Soroš — do „Džon Braun gan klaba“, levičarske milicije sa severozapada SAD. O njoj je sa primetnim simpatijama pisao britanski „Gardijan“ kada su njeni naoružani pripadnici, među njima i jedna trans-žena, u državi Vašington obezbeđivali „Transvestitski čas čitanja priča“ deci i njihovim roditeljima, i potonji „Trans marš ponosa“ u Sijetlu.\nSve više pažnje privlači i nova naoružana crnačka milicija, namerno vulgarnog i pomalo pretećeg naziva „No Fucking Around Coalition“. Bi-Si-Si i „Njujork tajms“ izveštavali su i o pojavi muslimanskih patrola, a sve su prisutniji i „Bugalu bojsi“.\n„Nećemo policiju, nećemo zatvore“: Neredi u američkom gradu, umešana i Antifa\nUpadljivi zbog svojih automatskih puški i pancira navučenih preko šarenih havajskih košulja, oni se — piše ovih dana magazin „Atlantik“ — „pripremaju za građanski rat“, „preziru Donalda Trampa“ i „navijaju za slom države, iščekujući momenat u kome će (...) zemlja upasti u krvavi haos... Oni kažu da žele potpuno resetovanje društva, iako nisu baš dobro promislili šta bi, tačno, posle toga trebalo da usledi“.\nO kolikom je, zapravo, mentalnom rastrojstvu reč možda je ponajbolje ilustrovao snimak, nastao na ulicama Ričmonda nedavno tokom Dana Martina Lutera Kinga, u kome jedan naoružani crnac, uz pomalo snebivanja, kritikujući bele liberale i Jevreje priznaje kako svoja znanja o istoriji crpi iz čitanja jedne poučne knjige - „Majn kampfa“ Adolfa Hitlera.\nTotalitarne metode lečenja društva\nA opet, iza sveg ovog galimatijasa sve jasnije počinju da se ocrtavaju i obrisi plana koji bi trebalo da rezultira totalnim porazom onog pokreta tobožnjih „domaćih terorista“ na čijem je čelu Donald Tramp. To je neophodno zarad ozdravljenja američkog društva, oceniće kolumnistkinja „Vašington posta“ Dženifer Rubin, i predložiti niz totalitarnih metoda za čišćenje trampista. Uz neuvijenu pretnju: „Ne može biti isuviše lečenja.“\n„Mnogo je žešći građanski rat unutar američkih elita koji je u toku, a koje koriste ove naoružane grupe za ostvarivanje svojih ciljeva“.\nKakve metode lečenja predlaže „Vašington post“, i kako će na to odreagovati Tramp i njegovi pacijenti? Koliko zaista Ameriku deli od izbijanja novog građanskog rata? I kako uopšte pomiriti državu u kojoj „Čuvari zakletve“, „Antifa“, „Bugalu bojsi“ i crnačke milicije na nišanu drže jedni druge?\nOvo su pitanja o kojima su u „Novom Sputnjik poretku“ govorili publicista i istoričar Srđa Trifković i novinar iz Londona Siniša Ljepojević.\n„Možda će i biti lokalnih sukoba različitih naoružanih grupa, ali mnogo je žešći građanski rat unutar američkih elita koji je u toku, a koje koriste ove naoružane grupe za ostvarivanje svojih ciljeva“, ukazuje Siniša Ljepojević.\nU SAD se već desio građanski rat – i „demokratija“ je pobedila republiku\n„Izbijanje klasičnog građanskog rata u Americi nije toliko blizu koliko liberalni mediji, poput magazina 'Atlantik' i 'Vašington posta', pokušavaju da stvore lažni utisak da desnica priprema naoružane paravojne formacije, i da ono što smo videli prilikom upada na Kapitol 6. januara predstavlja samo vrh ledenog brega“, objašnjava Srđa Trifković.\n„A to čine da bi, kriminalizacijom drugačijeg mišljenja, opravdali čitav niz totalitarnih mera koje vlasti pripremaju. Totalitarna kvaziliberalna levica, naime, ima za cilj da iskoristi događaje na Kapitol hilu na isti način na koji su nacisti iskoristili paljevinu Rajhstaga 1933. Zbog toga, predstoje teški dani za sve neistomišljenike aktuelnog režima Džozefa Bajdena i Kamale Haris“.\nBorba protiv „domaćeg terorizma“\nU tom smislu pažnju privlače najave osnivanja specijalne Kongresne komisije, po uzoru na komisiju zaduženu za istragu terorističkog napada 11. septembra, „Vol strit džornal“ s tim u vezi navodi i da će Bajdenov prioritet da bude „usvajanje zakona protiv domaćeg terorizma“ te da ga nagovaraju da u Beloj kući stvori funkciju koja će „nadzirati borbu protiv ideološki inspirisanih nasilnih ekstremista“. A Džejms Komi, bivši direktor FBI-a, i sasvim otvoreno navodi da „Republikanska partija mora da bude spaljena... Ona jednostavno nije zdrava politička organizacija.“\n„Uopšte nije nezamislivo da ćemo u budućnosti na ulicama američkih gradova gledati ono što se događalo u Nemačkoj dvadesetih i tridesetih godina 20. veka“.\nKad je već o zdravlju reč, i spomenuta Dženifer Rubin u „Vašington postu“ predlaže metode ozdravljenja koje uključuju zahteve za čistkom i prevaspitavanjem: da iz oba doma Kongresa budu izbačeni svi njegovi članovi koji su se protivili sertifikaciji izbornih rezultata, da korporativni donatori trajno otkažu finansijsku podršku svima koji su se protivili elektorskim glasovima, da bude formirana komisija koja će istražiti u kolikoj su meri bezbednosne službe, državne i federalne, infiltrirane od strane pristalica nasilnih ekstremističkih grupa, te da „desničarski mediji, komentatori i TV lica, koji su podržavali laž da je bilo rasprostranjene izborne krađe, povuku svoje tvrdnje i potvrde da nema činjeničnog osnova za te tvrdnje“.\n„Ovo je nova faza jedne dugogodišnje krize koja potresa to društvo čiji je model potrošen, krize koja nije samo ideološka i politička već i ekonomska. I zato ova zemlja sad ulazi u unutrašnju blokadu čije je posledice teško predvideti,“ komentariše Siniša Ljepojević.\n„Došlo je do potpunog raspada političkog sistema, poverenje je potpuno izgubljeno, i uopšte nije nezamislivo da ćemo u budućnosti na ulicama američkih gradova gledati ono što se događalo u Nemačkoj dvadesetih i tridesetih godina 20. veka“.\nIpak, smatra Srđa Trifković, „neće se ići sa šok terapijom, već će se stratezi totalitarnog zatezanja stega opredeliti za model 'sporo kuvane žabe'. Nesumnjivo će biti zavedeni rigorozni oblici kontrole na društvenim mrežama i sredstvima komunikacije, ali se neće odmah preći i na otvoreni lov na veštice; ne zato što misle da je to nedopustivo, već zato što su zaključili da im je sa tehničke strane realizacije projekta daleko uputnije da svoje namere sprovedu postupno“.\nNo uprkos tome što sukob dve strane možda neće biti momentalno zaoštren do kraja, kako piše Frensis Fukujama u tekstu „Truo do srži“ u magazinu „Forin afers“, „uslovi koji su doveli do ove krize ostaju nepromenjeni. Vlada SAD još uvek je zarobljenik moćne elite koja iskrivljuje njenu politiku u svoju korist i time potkopava legitimitet čitavog režima. A sistem je pritom i dalje isuviše rigidan da bi samog sebe reformisao“.\nI u tome, napomenuće Srđa Trifković, „američki sistem pokazuje upadljivu sličnost sa Sovjetskim Savezom“.\nA zna se kako je on završio...\nOno što je u Tbilisiju „praznik demokratije“ u Vašingtonu je „terorizam“\nHoćeš mir – spremi se za rat: Da li će Bajden pokrenuti rat kako bi „ugasio požar“ u Americi?\nNovi sputnjik poredak, građanski rat, Amerika


Institucije lagale: Dom zdravlja u Tološima ipak renoviran za zaražene | PCNEN\nObjavljeno: 19.03.2020, 09:52h\nIspostavilo se da su sumnjičavi građani bili u pravu još krajem februara, a da se informacija od javnosti krila iz nepoznatog razloga.\n“Gradonačelnik Podgorice Ivan Vuković saopštio je za TVCG da je Glavni grad obnovio dio inventara Hitne pomoći, ali i renovirao objekat DZ u Tološima, koji će, kako je istakao, služiti za prihvat onih za koje se bude procijenilo da su možda zaraženi virusom korona. Istakao je i da su zatvorili Dječiji i Kraljev park, ali da će, najvjerovatnije, danas morati slično da urade i sa brdom Gorica i trim stazom”, navodi se u vijesti koja je objavljena na portalu RTCG-a\nPortal PCNEN je još 28. februara provjeravao navode pacijenata koji su se plašili da će se Dom zdravlja u Tološima zatvoriti i biti prenamijenjen za inficirane od koronavirusa. Tada smo od institucija dobili odgovor da su informacije koje smo dobili od sumnjičavih građana/ki netačne i da se radi o redovnom renoviranju.\n“Dakle, ne radi se, niti se planira zatvaranje bilo kog objekta, već se sprovode redovne aktivnosti u cilju poboljšanja uslova za rad zaposlenih i boravak pacijenata, a samim tim i podizanja nivoa kvaliteta zdravstvenih usluga, što je osnovna misija menadžmenta Doma zdravlja Podgorica”, stojalo je u odgovoru Doma zdravlja Podgorica na pitanja PCNEN-a.\nPacijetni sumnjičavi, ali zvanično – Dom zdravlja Tološi neće postati karantin\nIspostavlja se da su navodi građana bilu tačni, a institucije su sakrile tačnu informaciju od javnosti, iako tada još uvijek nisu bile stupile posebne mjere.\nNa sajtu Glavnog Grada u obavještenju od 12. marta stoji da je Agencija za stanovanje završila radove na adaptaciji Doma zdravlja Tološi.\nU razgovoru sa pacijentima saznali smo da su par dana nakon našeg teksta bili rasporođeni u druge domove zdravlja i od tada još nisu vraćeni.


Honda Civic 1.6i vs Ford Focus 1.6i 16V - AutoManijak\nPOČETNA strana :: poređenje :: Honda Civic 1.6i vs Ford Focus 1.6i 16V\nTežina vozila 1126 kg\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju mali porodični automobil i koriste oblik karoserije hečbek sa 5 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Honda, 4-cilindrični agregat sa 16 ventila i 117ks , dok je drugi 4-cilindrični agregat sa 16 ventila i 100ks koji potpisuje Ford.\nOno što ponajpre moramo uzeti u obzir su rezultati Euro NCAP (European New Car Assessment Programme) testiranja izvršenih nad ova dva automobila. Dobra stvar je da su testirani i jedan i drugi, pri čemu Ford za nijansu prednjači. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju mali porodični automobil, što u principu znači neku osrednju poziciju kada je u pitanju bezbednost, ali nam to ne pomaže preterano da se odlučimo za jedno od njih. Nasuprot tome, ukoliko govorimo o masi vozila - podatku koji ne možemo isključiti iz priče, američki automobil nudi marginalnu razliku od 4% više metala.\nFord je za nijansu agilniji automobil i dostiže 100km/h za 0.4 sekundi manje od svog konkurenta. Pritom ubrzava sve do 185 kilometara na čas, 5km/h više nego što to čini konkurentski automobil. Kada pričamo o štedljivosti stvari deluju prilično slično za oba vozila, trošeći u proseku 6.8 litara goriva na 100 kilometara (42 milja po galonu), u kombinovanom režimu vožnje.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, američki automobil pruža daleko viši nivo bezbednosti, što mu pruža veliku startnu prednost u odnosu na protivnika. Stvari se nastavljaju u istom smeru, jer Ford nudi nešto bolje performanse, taman toliko da kažemo da je brži. To ipak ima svoju cenu, a to je potrošnja goriva... Za koji god automobil od ova dva da se odlučite nećete pogrešiti, ali bih ja svakako preporučio da to bude Ford. Bez obzira na to, ne treba zaboraviti da svako ima svoje potrebe i želje, zato pre svega uzmite u obzir ono što smatrate da upravo Vama najviše odgovara. A ja sam tu da pomognem koliko mogu. Ukoliko imate dva minuta predlažem da u par laganih koraka izdefinišete Vaše potrebe, želje i mogućnosti i vidite koji bi Vam to automobil preporučio naš virtuelni savetnik™, između više od 12.000 različitih, koliko naša baza trenutno sadrži.


IVAN KOSTIĆ U SLOBODI IZ TUZLE - FK BORAC BANJALUKA FK Borac Banjaluka\nObjavljeno: 09.06.2015. u 12:37\nIVAN KOSTIĆ U SLOBODI IZ TUZLE\nNakon veziste Miloša Žeravice, koji će karijeru nastaviti u redovima mostarskog Zrinjskog i ponovo sarađivati sa bivšim trenerom Borca Vinkom Marinovićem, „sidro“ iz Platonove ulice digao je i štoper Ivan Kostić, koji će u narednom periodu nositi dres tuzlanske Slobode. Kako je navedeno na zvaničnom sajtu tuzlanskog premijerligaša, nekadašnji fudbaler Banata, Mladosti iz Lučana, Napretka i Timoka dogovorio je detalje transfera sa čelnicima Slobode, koja je u tek završenoj sezoni osvojila osmo mjesto.\nKostić je u protekloj sezoni nastupio na 22 ligaške utakmice, debitovao je na susretu sa Sarajevom 10. avgusta prošle godine, a šest dana kasnije postigao je svoj jedini gol u zvaničnim mečevima, na gostovanju Travniku, kada je pogotkom u 92. minutu donio pobjedu svom timu rezultatom 1:2.\nSpor Borac – Džaja: Juče održano ročište\nU Osnovom sudu u Banjaluci juče je održano ročište povodom spora fudbalskih klubova Borac i Džaja zbog navodnog duga kluba iz Platonove ulice od oko 800 000 KM prema nekadašnjoj školi fudbala, a danas klubu koji se takmiči u Područnoj ligi Banjaluka.\n– Postupak po pitanju duga prema Džaji se revidira i održano je prvo ročište. Sudija je zatražio od nas da dostavimo dokaze da smo uplatili ratu od 250 000 KM, što ćemo uskoro i učiniti, isto je traženo i od banke preko koje je izvršena transakcija, a novo ročište je zakazano za 7. jul – rekao je direktor Borca Robert Zrilić.


Državni udar u Egiptu: Vojska svrgnula predsjednika Morsija – mojKontakt portal – Radio Televizija Kontakt\nGeneral Abdel Fatah al-Sisi je rekao da će Vrhovni ustavni sud voditi Egipat do raspisivanja novih izbora. Takođe je rečeno da vojnici neće primjenjivati silu te da su tenkovi na ulicama kako bi spriječili incidente.\nPrenos uživo sa trga Tahrir možete pratiti ovdje.\nNakon što je predsjednik Muhamed Morsi obznanio da neće odstupiti s vlasti, stotine hiljada ljudi izašlo je na ulice, tenkovi su raspoređeni na područjima gdje se održavaju protesti i strahuje se od krvoprolića.\nNa ulicama Kaira izašli su vojni tenkovi i pokušali rastjerati Mursijeve pristalice koje su stale ispred tenkova, a vojska je pucala u zrak u znak upozorenja, javila je Al Jazeera. Anadolija je javila da su zabilježeni i prvi sukobi pristalica i protivnika egipatskog predsjednika.\nMorsijev savjetnik za nacionalnu sigurnost rekao je da vojska upravo vrši državni udar u Egiptu.\nOn je izjavio očekuje da će vojska i policija prisilno ukloniti Mursijeve pristalice s ulica Kaira.\nPomoćnik predsjednika Morsija je saopštio da “vojni udar ne može uspjeti protiv narodnog ustanka bez prolijevanja krvi”.\nMorsi je ranije odbio ultimatum vojske i ponudio vladu konsenzusa kao rješenje za krizu koja potresa zemlju, ali nije ponudio nove kompromise. Naložio je vojsci da bude nepristrana, javio je AFP. Predložena koaliciona vlada bi uključila premijera kojeg su izabrale političke sile, navodi se u saopćenju predsjedništva.\nU saopšenju se takođe dodaje da je “narod odbio rješenja koja neke strane pokušavaju provesti”. Vojni ultimatum predočen predsjedniku Muhamedu Morsiju je povučen, a više stotina hiljada ljudi je opet izašlo na ulice.\n“Greška koja ne može biti prihvatljiva, i ovo kažem kao predsjednik svih Egipćana, jeste zauzimanje strana. Pravda nalaže da se trebaju saslušati glasovi mase sa svih strana trga Tahrir”, rekao je Mursi.\nVojni lideri pozivaju na borbu\nVojni lideri, koji su obećali da će ponovo uspostaviti red u zemlji koju potresaju demonstracije zbog Morsijeve islamističke politike, uputili su poziv na borbu u saopštenju naslovljenom “Posljednji sati”.\nOni su rekli da su spremni da proliju krv u borbi protiv “terorista i budala” nakon što je Morsi odbio da podnese ostavku.\nPortparol Morsijeve vladajuće stranke Muslimanska braća kazao je da su pristalice predsjednika spremne da postanu mučenici da bi odbranili Morsija.\n“Ima samo jedna stvar koju možemo da uradimo: da stanemo između tenkova i predsjednika. Nećemo dozvoliti da vojna mašinerija ponovo maltretira egipatski narod”, izjavio je za Rojters portparol Gehad El-Hadad.\nVojni izvor je kazao da očekuje da vojska prvo pozove političare, javne ličnosti, biznismene i omladinske aktiviste na razgovore o nacrtu plana za budućnost zemlje.\nLider liberalne egipatske opozicije Muhamed el Baradej razgovarao je sa načelnikom generalštaba egipatske vojske, generalom Abdelom Fatahom al-Sisijem, rekla su dva politička izvora, nekoliko sati prije isteka roka koji je armija dala islamističkom predsjedniku Muhamedu Morsiju da usliši zahtjeve demonstranata.\nMorsi kao faraon\nGodina dana Morsijeve kratke vladavine biće upamćena po pokušajima da sebi obezbijedi široka ovlašćenja, koja su njegovi kritičari upoređivali sa faraonskim.\nDetalji iz njegovog privatnog života i političke karijere za mnoge su ostali enigma, baš kao što su bili tajnoviti i u vreme kad je 24. juna prošle godine izabran za šefa države, poslije tranzicionog perioda koji je uslijedio u zemlji svrgavanjem Hosnija Mubaraka sa vlasti.\nMorsi je rođen u selu Šarkiji u delti Nila 20. avgusta 1951. godine, a studije elektrotehnike upisao je na Univerzitetu u Kairu, gdje je stekao titulu magistra 1978. godine. Doktorat iz iste oblasti stekao je 1982. na Univerzitetu u Južnoj Kaliforniji.\nU politički život ušao je kao nepoznat član Muslimanskog bratstva, ali nije važio za “čovjeka ideja” te grupe, već više za nekog ko samo sprovodi politiku, ocjena je svjetskih agencija.\nMnogi smatraju da Morsi pripada tvrdom krilu Muslimanske braće, koji pokazuje malo fleksibilnosti i spremnosti na kompromise.\nPo dolasku na vlast, Morsi je izjavio da želi da u Egiptu iskorijeni korupciju i neefikasne vladine agencije i obnovi ekonomiju.\nObećanja, prema mišljenju mnogih Egipćana nisu ispunjena, a zemlja se suočila s turbulentnom godinom koju su pratili protesti i nemiri zbog predsjedničkog dekreta kojim je sebi dao široka ovlašćenja bez mogućnosti žalbe.\nMorsijev dekret je ugrozio ionako poljuljane odnose sa sekularnom opozicijom koja mu je zamjerila da je “uzurpirao sva državna ovlašćenja i proglasio se novim egipatskim faraonom”.\nOni koji su proteklih dana tražili njegovu ostavku smatraju da je Morsi svojim postupcima zadao veliki udarac revoluciji umjesto da zemlju okrene daljoj demokratizaciji i rješavanju nagomilanih problema.\nĐorđević ostaje u Nantu\nNasilje u Egiptu: Tokom protesta zabilježeno skoro 100 seksualnih napada na žene, jednu su silovali oštrim predmetom


Serveri koji se nalaze u okviru Coca-Cola HBC a njima upravljaju pružaoci usluga trećih lica (koji se možda nalaze van EEA) automatski evidentiraju podatke o Vašoj poseti na ovu internet stranicu na osnovu Vaše IP adrese.\nKolačić je mala datoteka sa slovima i brojevima koju memorišemo na Vašem pregledaču i čvrstom disku Vašeg računara. Kolačići sadrže informacije koje se prenose na hard disk Vašeg računara.\nMeđutim, da bismo Vam obezbeđivali naše proizvode i usluge, možda ćemo morati da podelimo Vaše lične informacije sa drugim kompanijama u okviru Coca-Cola Hellenic grupe kompanija i/ili sa pružaocima usluga trećih lica koji obrađuju podatke u naše ime. Ako nam prosledite lične informacije, to znači da ste saglasni sa takvim otkrivanjem informacija.\nPošto Coca-Cola HBC AG posluje na globalnom nivou, možda ćemo želeti da prenesemo Vaše informacije i u druge države, uključujući i države van Evropskog ekonomskog prostora (EEA). Međutim, dok su pod našom kontrolom, uvek nastojimo da Vaše lične informacije imaju isti nivo zaštite kao što bi imale da su ostale u okviru EEA, uključujući i nastojanje da budu bezbedne i da se koriste samo u skladu sa našim uputstvima i u dogovorenu svrhu(e).\nMada Coca-Cola HBC AG sprovodi razumne mere zaštite od virusa i drugih opasnih komponenata, priroda interneta je takva da nije moguće obezbediti da će Vaš pristup internet stranici biti bez prekida ili grešaka, ili da ova internet stranica, njeni serveri ili elektronska pošta koju možemo poslati ne sadrže viruse ili druge opasne komponente.\n© 2019 DP Beverages Under authority of DP Beverages/Under authority of Schweppes holdings ltd


Candy ROW DWHC/1-S mašina za pranje i sušenje veša cena, cene Srbija, prodaja Beograd Novi Sad Niš\nCandy ROW DWHC/1-S mašina za pranje i sušenje veša cene\nCandy ROWDWHC1S Punjenje veša Frontalno, Energetski razred A, Kapacitet pranja 9 kg, Kapacitet sušenja 6 kg, Broj obrtaja u minuti 1400... specifikacija\n33.789 din - 39.990 din\n32.489 din - 38.400 din\n28.489 din - 31.990 din\n25.551 din - 30.990 din\n38.700 din - 50.400 din\n25.689 din - 31.990 din\n34.490 din - 35.990 din\n38.990 din - 44.999 din\n31.950 din - 45.390 din\ncena od 50.381,00 din\nEPonuda nije internet prodavnica već Vam omogućava da brzo i lako nađete Candy ROW DWHC/1-S mašina za pranje i sušenje veša po najjeftinijoj ceni. Naš cilj je da kupci budu što bolje informisani o ponudi Candy mašina za pranje i sušenje veša ROW DWHC/1-S na tržištu Srbije. Vrlo lako nalazite željeni proizvod za kategoriju Mašine za pranje i sušenje veša cene, ne morate da lutate od sajta do sajta za Candy Mašine za pranje i sušenje veša, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Candy ROW DWHC/1-S mašina za pranje i sušenje veša sa PRODAVCEM. EPonuda ne može da garantuje potpunu tačnost specifikacije i slika za Candy ROW DWHC/1-S mašina za pranje i sušenje veša. Pre kupovine, podatke za Candy mašina za pranje i sušenje veša ROW DWHC/1-S proverite na sajtu PROIZVOĐAČA.


Strahovanja od bankrotstva u Republici Srpskoj na 20. godišnjicu postojanja (SETimes.com)\nStrahovanja od bankrotstva u Republici Srpskoj na 20. godišnjicu postojanja 09/01/2012\nEkonomisti iznose vrlo ozbiljna upozorenja u pogledu finansija vlade u RS. Zvaničnici tvrde drugačije. Ljiljana Kovačević za Southeast European Times -- 9.1.2012. Vlada RS tvrdi da je entitet u kategoriji sa zemljama srednje zaduženosti. [Ljiljana Kovacević/SETimes]\nRepublika Srpska je u ponedeljak (9. januara) obeležila svoju 20. godišnjicu, a vlada je ostala pri tome da je entitet ekonomski stabilan, mada neki ekonomisti upozoravaju na krizu duga koja bi mogla da dovede do bankrotstva. „Mi 2012. očekujemo pogoršanje [situacije] sa likvidnošću, pad ekonomije i shodno tome pad potrošnje, što će nas dovesti u goru situaciju nego u prethodnoj godini“, kaže ekonomski analitičar Damir Miljević za SETimes. On dodaje da svetska finansijska kriza ne treba da bude opravdanje za ekonomske nedaće sa kojima se suočava RS i da su većinom vladajuće strukture odgovorne za fiskalne poteškoće entiteta. Ministar finansija RS Zoran Tegeltija odbacuje svaki nagoveštaj mogućeg bankrotstva, ukazujući da RS, prema kriterijumima Evropske komisije, spada u kategoriju srednje zaduženih zemalja. Ukupan dug, kaže Tegeltija, manji je od 50 odsto BDP. „Nivo ukupnog spoljnog i unutrašnjeg duga RS ne može da ugrozi stabilnost RS. Problem RS je interni dug, koji je rezultat oružanog sukoba, jer materijalna i nematerijalna šteta pričinjena ljudima tokom oružanog sukoba, za koju su tužili RS, mora da se isplati, kao i stara devizna štednja“, precizirao je Tegeltija u izjavi za SETimes. Premijer RS Aleksandar Džombić izjavio je novinarima prošlog meseca da je entitet ekonomski stabilan i da u 2012. godini očekuje ekonomski rast od 2,5 odsto. Miljević je dodao da ekonomski kolaps RS i BiH mogu da se spreče samo smanjenjem javne potrošnje i stvaranjem efikasne administracije. „Finansijska kriza u Evropi će, u određenoj meri, pogoditi Bosnu i Hercegovinu (BiH), pre svega smanjenjem prodaje aktive komercijalnih banaka“, rekao je Miljević. „To, međutim, nije glavni problem. Glavni problemi su da domaći i strani investitori nisu voljni da investiraju u BiH, njena loša poslovna klima, rasprostranjena korupcija i neefikasna administracija.“ Ekonomista Siniša Božić kaže da je RS već bankrotirala. „BDP je bio 4,2 milijarde evra, bankovni krediti građana iznose 820 miliona evra, dug ekonomije RS je 5 milijardi evra, sa ukupnim dugom RS od 1,8 milijardi evra. To znači da bi RS morala da radi dve godine samo da bi plaćala dugove, isključujući trenutnu potrošnju. To je nemoguće i ova situacija je neodrživa“, rekao je Božić za SETimes. On dodaje da je odnos ukupnog duga i realnog BDP najmanje 50 odsto, što je gotovo jednako kao u veoma zaduženim zemljama. Dragan Čavić iz opozicione Demokratske partije kaže da su najveći problemi pozajmljivanje i potrošnja. Vlada ne može da pokrije budžetski deficit novim kreditima iz državnih banaka, navodi on, što znači da mora da se okrene međunarodnim finansijskim tržištima za nove kredite. „Međutim, MMF, Svetska banka i Evropska komisija jasno su uputili poruku da nema novih kreditnih obaveza dok državna vlada ne ispuni uslove za dalju integraciju u EU“, rekao je Čavić za SETimes. On tvrdi da Vlada RS može da uštedi novac samo dodatnim smanjenjem plata državnih službenika ili otpuštanjima. Tegeltija poriče da će biti smanjenja plata, dodajući da će RS nastaviti da isplaćuje plate i penzije iz budžeta i tranši kredita MMF-a. „Sa sigurnošću mogu da kažem da RS nije u opasnosti od dužničke krize ili bankrotstva“, rekao je on. Međutim, uprkos takvim tvrdnjama, skupština RS je je nedavno usvojila zakon prema kojem će državnim činovnicima u 2012. biti isplaćivana plata manja 10-15 odsto. Slični tekstoviLoading\nMirjana S, službenica u vladi RS, kaže da je njena plata već smanjena za 10 odsto 2009. godine. „Ako plate ponovo budu smanjene jedva ću moći da pokrijem svoje mesečne troškove, uključujući prilično veliku ratu kredita koji otplaćujem poslednjih sedam godina“, rekla je ona za SETimes. Predsednica Saveza sindikata RS Ranka Mišić upozorava da se životni standard radnika pogoršava svakog dana. „Jedini način da BiH i RS ekonomski opstanu jeste da se uspostavi stabilna politička situacija u zemlji kako bi mogla da stižu sredstva, što bi zauzvrat omogućilo stvaranje novih radnih mesta, isplatu plata i povećanje kupovne moći“, rekla je Mišić za SETimes. Ovaj tekst naručio je SETimes.com.


On je rekao novinarima da će na Saboru biti potvrđena politika PDP čiji je cilj jaka Republika Srpska, politički emancipovana i uređena u skladu sa najboljom evropskom praksom.\nGrumša je naglasio da je stav PDP da BiH ima smisla samo onako kako je Ustavom definisana.\n– Naša poruka političkom Sarajevu i drugim partnerima u BiH je – što nas više poštujete, više ćemo vas poštovati – istakao je Grmuša.\nGrmuša je rekao da su svi predlozi gradskih i opštinskog odbora PDP jednoglasni u podršci predsedniku stranke Branislavu Borenoviću.\nKada je reč o sutrašnjem sastanku lidera političkih partija sa predsednikom Srbije Aleksandrom Vučićem, Grmuša je istakao da nema ništa loše u takvim razgovorima, navodeći da PDP ima intenzivnu komunikaciju i saradnju sa Vučićem i Srpskom naprednom strankom i usaglašene politike po mnogim pitanjima, prenosi Srpskainfo.


Kompanija „Malbašić“ ima četiri računa u Addiko banci i sva četiri su blokirana 21. avgusta.\n„Malbašić company“ trenutno gradi novi stambeno poslovni objekat u ulici Duška Koščice, 500 metara od najstrožeg centra grada.\nStanovi koje nude su od 37 do 86 metara kvadratnih, a cijena je 2.340 KM po kvadratu, sa uračunatim PDV-om.\nKoji je razlog blokade računa vlasnik kompanije Veselko Malbašić nije odgovorio, a na pitanje CAPITAL-a imaju li kupci nezavršenih stanova razloga za brigu, istakao je da ništa ne gradi i da nema ništa s građevinom, iako na sajtu kompanije stoji da su “vrlo prisutan faktor na tržištu nekretnina putem sopstvenih projekata novoizgrađenih objekata u samom centru Banjaluke”.\n„Ja se sam brinem za svoje kupce, 2.500 stanova smo napravili bez ijedne sudske tužbe, ne morate vi brinuti za naše kupce i firmu koja 37 godina postoji“, kazao je Malbašić.\nIstakao je da kompanija „Malbašić“ ima samo poslovni prostor u centru Banjaluke koji je dobila na sudu i u koji se vraća.\n„Kompanija nema nijednu investiciju ni ništa, samo prostor“, ponovio je.\nNa sajtu kompanija „Malbašić“ navodi da je do sada izgradila više objekata u centru Banjaluke, u ulicama Srpska, Milana Rakića, Jovana Dučića, Jevrejska, Svetozara Markovića, Jug Bogdana i Boška Tošića.\nOva firma prikazala je u finansijskim izvještajima da je 2018. godinu završila u minusu od 78.884 KM, iako je godinu ranije imala čak 3,9 miliona KM dobiti.\nNa sajtu “Malbašić company” navedeno je da su u njihovom sastavu preduzeća „Tempo gradnja“, „Malbašić nekretnine“, Kuća zlata i satova „Malbašić“ i “Patrol taxi”.\nNavodi se i da grade objekat u ulici Duška Koščice.\nTagovi: blokadaizborizdvajamomalbašić companyracunivazno\nKomentari na članak: Blokirani računi kompanije „Malbašić“\n25.08.2019 u 11:59\nDivno doba dezinformisanja naroda laznim informacijama, ovaj portal ne zasluzuje da se cita.\n25.08.2019 u 21:47\nUKC Banjaluka danas blokiraju racun a sutra ga odblokiraju,Kalderi blokiraju racune pa ih sutra na neciju intervenciju odblokiraju i da ne nabrajam dalje, tako da ovakve vijesti i informacije vec sutra nisu istinite,cirkus od vlade,porezne,ministarstva finansija.


09.10.2019 u 16:04\nNovo poglavlje rata u Siriji - Turska pokrenula operaciju „Mirno proleće”\nTurska i njeni sirijski pobunjenički saveznici pokrenuli su vojnu operaciju na severoistoku Sirije, izjavio je predsednik Turske Redžep Tajip Erdogan, dodajući da ofanziva ima za cilj uklanjanje „terorističkog koridora” duž južne granice Turske. Erdogan je rekao da je cilj ofanzive, nazvane operaciju „Mirno proleće”, da eliminiše pretnje od sirijske kurdske IPG milicije i ekstremiste Islamske države i omogući povratak sirijskih izbeglica u zemlju nakon formiranja „sigurne zone” u tom području, navodi Rojters\n08.10.2019 u 19:52\nPredsednik Turske Redžep Tajip Erdogan završio je dvodnevnu posetu Srbiji, a na aerodromu „Nikola Tesla” ispratio ga je predsednik Aleksandar Vučić. „Izražavam iskreno zadovoljstvo zbog vaše ponovne posete Srbiji i nadam se da ćete u budućnosti neuporedivo češće dolaziti u našu zemlju. Srećan put”, napisao je Vučić na svom instagram nalogu „Budućnostsrbijeav”, uz fotografiju sa aerodroma, prenosi Tanjug. Prvog dana posete, pored sastanka dvojice predsednika, održana je sednica Visokog saveta za saradnju Srbije i Turske, a razmenjeno je i potpisano devet sporazuma između dve države. Održan je i Srpsko-turski poslovni forum na kome je učestvovalo više od 200 privrednika iz Turske, na kome je najavljena izgradnja industrijske zone kod Beograda sa 16 turskih kompanija. Ranije danas\n07.10.2019 u 22:00\nSvaki sporazum Beograda i Prištine za nas je prihvatljiv\nPosle dve godine, predsednik Turske Redžep Tajip Erdogan danas ponovo dolazi u zvaničnu posetu Srbiji, a osim bilateralne ova poseta ima i izrazitu regionalnu dimenziju. „Za Tursku su prosperitet i stabilnost Balkana, čiji je i sama deo, veoma bitni. Nastojimo da sprovodimo aktivnosti koje tome doprinose. Želimo da ojačamo naše odnose i saradnju s regionom na svakom polju. Srbija ima centralni i strateški položaj na Balkanu. Sa Srbijom imamo duboke ukorenjene istorijske i kulturne veze i vidimo je kao susednu zemlju, iako nemamo zajedničke granice”, ističe predsednik Erdogan.\n07.10.2019 u 15:53\nVučić: Najvažniji zajednički cilj nam je mir na Balkanu\nNaš najvažniji zajednički politički cilj je mir na Balkanu, rekao je danas predsednik Srbije Aleksandar Vučić nakon razgovora sa turskim predsednikom Redžepom Tajipom Erdoganom i ukazao da u takvim okolnostima ekonomija može da raste, a ekonomska saradnja Srbije i Turske, istakao je, dramatično napreduje. „Izražavam iskreno zadovoljstvo zbog ponovne posete predsednika Turske Srbiji. Nadam se da ćete dolaziti češće, jer svaki dolazak dodatno podstakne razvoj odnosa, unapređuje dramatično trgovinsku razmenu, znači veću obostranu posetu turista, pospešuje kulturnu razmenu i neuporedivo poboljšava saradnju u svim oblastima”, kazao je Vučić na zajedničkoj konferenciji za medije. Podsetio je da ovog puta zajednički proslavljaju 140 godina od uspostavljanja diplomatskih odnosa,\n07.10.2019 u 13:05\nErdogan stigao u Beograd, svečani doček ispred palate „Srbija”\nredsednik Aleksandar Vučić priredio je danas svečani doček ispred palate „Srbija” za turskog predsednika Redžepa Tajipa Erdogana, koji je započeo dvodnevnu posetu Srbiji. Predsednike su pozdravili pripadnici Garde Vojske Srbije, intonirane su himne „Bože pravde” i „Marš nezavisnosti”, a u čast turskog predsednika ispaljeni su počasni plotuni. Vučić i Erdogan su se, zatim, pozdravili i sa delegacijama dve zemlje, koje čine ministri u vladama Srbije i Turske, preneo je Tanjug. Nakon dočeka, predsednici će obići izložbu „Srbija i Turska u dokumentima Osmanskog arhiva i Arhiva Srbije”, posle čega sledi sastanak dvojice državnika. Poseta je, imajući u vidu njen sadržaj, posebno niz najavljenih značajnih investicija, veoma važna za Srbiju i srpsku ekonomiju, ali i za region, posebno kad je reč o autoputu Beograd - Sarajevo.\n06.10.2019 u 11:33\nU „Politici” danas ekskluzivni intervju: Redžep Tajip Erdogan, predsednik Turske\nPosle dve godine, predsednik Turske Redžep Tajip Erdogan u ponedeljak ponovo dolazi u zvaničnu posetu Srbiji, a osim bilateralne ova poseta ima i izrazitu regionalnu dimenziju. „Za Tursku su prosperitet i stabilnost Balkana, čiji je i sama deo, veoma bitni. Nastojimo da sprovodimo aktivnosti koje tome doprinose. Želimo da ojačamo naše odnose i saradnju s regionom na svakom polju. Srbija ima centralni i strateški položaj na Balkanu”, ističe predsednik Erdogan\n05.10.2019 u 14:14\nI Komšić na razgovorima sa Erdoganom u Srbiji\nTurska želi stabilnost na Balkanu, jer je stabilnost preduslov za razvoj ekonomske saradnje, a ekonomska saradnja vodi smanjenju političkih tenzija, ističe ambasador Turske u Srbiji Tandžu Bilgič uoči dolaska predsednika Turske Tajipa Redžepa Erdogana u posetu Srbiji, 7. i 8. oktobra. Erdogan će doputovati u ponedeljak, a tokom dva dana planiran je veoma intenzivan i politički i ekonomski dijalog na vrhu, biće održana druga sednica Visokog saveta za saradnju dve zemlje, a predviđeni su i trilateralni razgovori, uz učešće člana Predsedništva BiH Komšića. Ambasador Turske ističe da će sa Erdoganom u Srbiju doputovati i 150 turskih biznismena, koji žele da se upoznaju sa mogućnostima za ulaganje. Najavio je da će tokom posete Erdogana Srbiji biti otvoreno pet turskih kompanija i\n05.10.2019 u 11:48\nErdogan najavio vojnu akciju u Siriji\nAnkara - Turski predsedniik Redžep Tajip Erdogan izjavio je da će Turska izvršiti vojnu vazdušnu i kopnenu operaciju istočno od Eufrata u Siriji, gde Ankara i Vašington još uvek nisu uspostavile planiranu „sigurnu zonu”. „Pripremili smo se, napravili smo operativne planove i dali neophodna uputstva,” rekao je Erdogan i dodao da će Turska sprovesti akcije vazduha i zemlje „danas ili sutra”. Kako prenosi Rojters, Sjedinjene Države složile su se da zajednički uspostave sigurnu zonu na sirijskoj granici, ali Ankara nije zadovoljna napretkom na tom planu i cesto preti da će tamo sprovesti vojne operacije, prenosi Tanjug,\n01.10.2019 u 17:51\nErdogan: Nemamo izbora nego da delujemo sami u Siriji\nANKARA - Turski predsednik Redžep Tajip Erdogan upozorio je da Ankara nema izbora nego da sama krene u realizaciju formiranja zone bezbednosti na severoistoku Sirije, uz granicu s Turskom, s obzirom na mali napredak u saradnji sa SAD po tom pitanju. Posle osam godina rata u Siriji, Ankara i Vašington su se dogovorili da uspostave zonu duž 480 kilometara sirijsko-turske granice koja zadire 30 kilometara u Siriju. Turska planira da naseli do dva miliona sirijskih izbeglica u toj oblasti odakle bi proterali miliciju sirijskih Kurda koju smatra terorističkom organizacijom, a koju podržavaju SAD. Ankara je više puta upozorila da će preduzeti jednostranu akciju i da neće tolerisati pokušaje Vašingtona da blokira taj proces, a rok je bio kraj septembra. „Nismo postigli nijedan


Prevrnuo se vagon sa sumpornom kiselinom na pruzi kod Bora - Glas Zaječara\nHome Društvo Prevrnuo se vagon sa sumpornom kiselinom na pruzi kod Bora\nNa delu pruge između Bora i Zagrađa, danas oko 14:50h, prevrnuo se vagon-cisterna sa sumpornom kiselinom, usled čega je došlo do curenja kiseline.\nKako je saopšteno iz preduzeća „Infrastruktura železnica Srbije“ i „Srbija kargo“, prva vagon-cisterna do lokomotive iskliznula je i prevrnula se na bok.\nNa lice mesta odmah su izašle specijalizovane vatrogasne ekipe i ekipe MUP-a, koje su obezbedile i zaštitile oblast i mesto curenja, navodi se u saopštenju.\nZajednička železnička komisija za isleđenje vanrednih događaja će, kako navode, utvrditi uzrok iskliznuća, a na lice mesta izašle su i stručne službe kompanije „Eliksir“, u čijem su vlasništvu prevoženi vagoni.\nPrethodni tekstSaobraćajna nezgoda u Zvezdanu: Kamion sleteo s puta


RTS :: Lejkersi obezbedili prvo mesto pred plej-of, Gudurić i dalje bez šanse\nKošarka Lejkersi obezbedili prvo mesto pred plej-of, Gudurić i dalje bez šanse\nutorak, 04. avg 2020, 07:33 -> 07:53\nOsim prvog tripl-dabla u "mehuru", koji je ostvario srpski superstar Nikola Jokić, veče u NBA ligi obeležili su i Los Anđeles lejkersi, koji su obezbedili prvo mesto tabeli Zapadne konferencije. Lejkersi su savladali Jutu rezultatom 116:108, dok su u ostalim mečevima pobede ostvarili Nju Orleans pelikansi i Filadelfija 76ersi.\n"Jezerdžije" su se vratile na pobednički kolosek nakon poraza od Toronta, a sada su do trijumfa došli boljom igrom u drugom poluvremenu.\nSredinom treće deonice su se odlepili na dvocifrenu razliku i tu prednost sačuvali do kraja.\nNajbolji pojedinac meča bio je Entoni Dejvis, koji je postigao 42 poena, uz 11 skokova i četiri asistencije, dok ga je sjajno pratio Lebron Džejms sa 22 poena, osam uhvaćenih lopti i devet uspešnih dodavanja.\nS druge strane, istakao su Donovan Mičel (33 poena), odnosno Majk Konli (24 poena i osam asistencija).\nLejkersi će tako u plej-of sa prve pozicije na Zapadu, pošto su trenutno na 51-15, dok su "džezeri" četiri pozicije slabije plasirani – imaju 42 pobede i 25 poraza.\nFiladelfija 76ersi su savladali San Antonio sparse rezultatom 132:130, dok je Nju Orleans bio bolji od Memfisa – 109:99. Ponovo šansu za Grizlise nije dobio srpski reprezentativac Marko Gudurić, koji od "restarta" sezone u "mehuru" nije odigrao nijedan minut.\nVašington vizards – Indijana pejsers 100:111\nNju Orleans pelikans – Memfis grizlis 109:99\nFiladelfija 76ers – San Antonio spars 132:130\nJuta džez – Los Anđeles lejkers 108:116\n1. Milvoki baks 54-13\n8. Bruklin nets 31-35\n9. Vašington vizards 24-23\n2. Los Anđeles klipers 45-21\n7. Dalas meveriks 40-29\n12. Sakramento kings 28-38\n13. Finiks sans 28-39\nKlipersi nakon ispadanja od Denvera: Ovo boli, besni smo, fali nam timska hemija\n"Hvala ti, Srbijo, na predivnom Nikoli Jokiću"\nKako je Jokić treneru Melounu dao najbolji rođendanski poklon\nMedžik: Ako Lejkersi žele da pobede ovakav Denver...


Blic\t24.09.2016 10:35\nOna je rekla za RTS da se radi o zemljotresu tipičnom za rumunsko žarište, za koje je karakteristično da je mesto nastanka zemljotresa - hipocentar - jako duboko, preko 90 kilometara, te da se potres oseti na vrlo velikom prostoru kada se zemljina kora pokrene sa te velike dubine.\n"Čitava Istočna Srbija snažno oseća zemljotres iz Rumunije", kaže Radovanović i dodaje da se noćašnji osetio u Nišu, Zaječaru, Kruševcu, odnosno na prostoru do Velike Morave.\n"Objekti su najbolji prijemnici za tu energiju", navodi Radovanović i dodaje da su oni koji su bili u prizemnim kućama u Zaječaru i Nišu noćašnji zemljotres prespavali, a svi na višim spratovima su ga osetili.\nRadovanović kaže da se pre oko 10 godina sličan zemljotres koji se dogodio u Rumuniji osetio u Srbiji, te da je takođe normalno da se pojave oni najjači zemljotresi u Rumuniji, kakav je bio onaj iz 1977. godine.\n"Stalno ćemo u budućnosti, s vremena na vreme, biti izloženi destvu jakih zemljotresa ne samo iz Rumunije, koji se noćas osetio u Istočnoj Srbiji, pogotovo na visokim spratovima, nego i od drugih žarišta koja su na granicima naše zemlje kao što je Bugarska", navodi Radovanović.\nZemljotres jačine 5,6 stepeni Rihterove skale pogodio je istočnu Rumuniju u 2:11 sata po lokalnom vremenu, 149 kilometara severno od Bukurešta, na dubini od 91,25 kilometara.


DIANA DRAGUTINOVIĆ: Možda ćemo tražiti povećanje deficita\nSrbija bi u avgustu od Međunarodnog monetarnog fonda mogla da zatraži da joj u okviru kreditnog aranžmana odobri povećanje budžetskog deficita na više od tri odsto, izjavila je juče ministarka finansija Diana Dragutinović\nOna je novinarima kazala da još ne zna da li će to biti potrebno i za koliko bi budžetski deficit trebalo da bude povećan, jer mere Vlade Srbije za smanjenje deficita još nisu dale rezultat, pošto su nedavno počele da se primenjuju. Sporazumom sa MMF-om, koji je Srbija potpisala 15. maja, predviđeno je da budžetski deficit ove godine bude najviše tri odsto. „Srbija ima najmanji deficit u regionu i u Evropi“, kazala je Dragutinović posle sastanka Američke privredne komore u Srbiji.\nNa pitanje na koliko bi deficit mogao da bude povećan, ona je rekla da bi mogao biti povećan na četiri odsto i dodala da u svakom slučaju povećanje neće biti veliko. Kako je navela, Srbija bi o promeni uslova kreditnog aranžmana mogla da razgovara prilikom sledeće posete delegacije MMF-a Srbiji, krajem jula ili u avgustu. Dragutinovićeva je kazala da Ministarstvo finansija planira da do kraja godine donese nove zakone o porezu na dohodak građana i na dohodak kojim će se sistem oporezivanja pojednostaviti, a stope neće biti promenjene. Poreske stope će, kako je navela, ostati „konkurentne“, što znači da će porez na dohodak ostati oko 12 odsto u proseku, a porez na dobit preduzeća 10 procenata. „Sada u porezu na dohodak građana imate bar 10-ak stopa za različite kateogrije dohodaka, mi ćemo to maksimalno uprostiti i biće, recimo, samo dve stope i poreska oslobođenja za neke korisnike“, rekla je ona i dodala da je u toku izrada radnih verzija zakona. „Što se poreza na dobit tiče, ne predviđa se povećanje stopa, one će ostati konkurentne kao i do sada, oko 10 odsto“, kazala je ona.\nZavršena konferencija o evropskoj perspektivi Srbije\nUčesnici medjunarodne konferencija o evropskoj perspektivi Srbije, koja je održana u petak u Beogradu, istakli su značaj evropske integracije Srbije i zapadnog Balkana\nKonferenciju pod nazivom "Vizija evropske Srbije" otvorili su premijer Srbije Mirko Cvetković, potpredsednik Vlade Srbije Ivica Dačić, šef delegacije evropske komisije u Srbiji Žozep Ljoveras i američki ambasador u Beogradu Kameron Manter.\nNa konferenciji je posebno bilo reči o procesu proširenja EU u okolnostima svetske ekonomske krize i unutrašnjih izazova u EU.\nCvetković je rekao da je "vizija Vlade Srbije demokratska i ekonomski prosperitetna Srbija koja je integrisana u Evropu", dok je Ljoveras istakao da ekonomska kriza i institucionalne promene u EU neće ometati proces proširenja, jer je taj proces "deo rešenja a ne problema".\nInflacija u evrozoni u maju pala na nula odsto\nInflacija je u 16 članica Evropske unije koje koriste evro opala u maju na nula odsto na godišnjem nivou, što je najniži nivo od 1996. godine, pokazali su danas objavljeni podaci statističkog biroa EU, Eurostat\nAnalitičari očekuju da bi inflacija tokom nekoliko narednih meseci mogla da predje na negativnu teritoriju i preraste u deflaciju, što podstiče bojazan da zakonodavci ne rade dovoljno na sprečavanju tog slabljenja.\nU aprilu je inflacija iznosila tada rekordno niskih 0,6 odsto, podsetile su agencije.\nPreciznija slika inflacije u zoni evra pojaviće se u junskom izveštaju Eurostata, a analitičari ukazuju da je ovomesečno sniženje inflacije verovatno rezultat nastavljenog smanjivanja cena hrane i energenata u odnosu na isto vreme lane.\nInflacija u evrozoni je u junu i julu prošle godine skočila na rekordno visokih četiri odsto, usled vrtoglavog rasta cena energenata.\nOd tada su, tokom ekonomske recesije, nafta i druge sirovine znatno pojeftinile. Mada su cene sirove nafte nedavno dostigle najviši nivo u 2009. iznad 65 dolara za barel, one su i dalje znatno ispod maksimalnih 147,27 dolara za barel iz jula prošle godine.\nPrema očekivanjima analitičara, inflacija u zoni evra bi mogla da ostane ispod nule sve do oktobra, ali će prosek za 2009. iznositi oko 0,5 odsto i 1,1 procenat za 2010, što je u skladu s nedavnom prognozom Evropske centralne banke.\nPad industrijske proizvodnje uz rast cena\nIndustrijska proizvodnja u Srbiji u aprilu manja za 21,1 odsto u odnosu na isti period prošle godine, saopštio Republički zavod za statistiku\nIndustrijska proizvodnja u Srbiji u aprilu ove godine bila je manja za 21,1 odsto nego u aprilu prošle, a u odnosu na prosek 2008. godine manja je za 22,1 odsto, saopštio je Republički zavod za statistiku.\nU prva četiri meseca ove godine industrijska proizvodnja manja je za 17,8 odsto nego u istom periodu prošle godine.\nPosmatrano po sektorima, u aprilu je u odnosu na isti mesec prošle godine prerađivačka industrija zabeležila pad od 23,2 odsto, vađenje rude i kamena pad od 14,6 odsto, a proizvodnja i distribucija električne energije, gasa i vode pad od 13,2 odsto.\nGledano prema namenskim grupama, u aprilu je zabeležen pad u proizvodnji trajnih proizvoda za široku potrošnju za 38,6 odsto, intermedijarnih proizvoda, osim energije, za 34,9 odsto, kapitalnih proizvoda za 32 odsto, energije za 13 odsto i netrajnih proizvoda za široku potrošnju za 7,8 odsto.\nObim industrijske proizvodnje u aprilu 2009. godine, u odnosu na april 2008. godine, zabeležio je pad u 24 oblasti, čije učešće u strukturi industrijske proizvodnje je 93 odsto, a rast kod pet oblasti, čije učešće je sedam odsto.\nNajveći uticaj na smanjenje industrijske proizvodnje u aprilu imale su proizvodnja osnovnih metala, hemikalija i hemijskih proizvoda, električne energije, motornih vozila i prikolica i nameštaja.\nInflacija od početka godine 8,7 odsto\nInflacija u Srbiji, merena indeksom cena na malo, iznosila je 1,5 odsto u maju, a od početka godine dostigla je 8,7 odsto, objavio je Zavod za statistiku.\nMeđugodišnja inflacija u maju dostigla je 10,4 odsto, dok su cene robe u istom mesecu u proseku povećane za dva odsto, a cene usluga 0,3 odsto, navedeno je u saopštenju.\nCene poljoprivrednih proizvoda povećane su u maju za 9,3 odsto, na šta je uticalo najviše sezonsko pomeranje cena povrća, voća i ribe, dok su zabeležene niže cene jaja.\nIndustrijsko-prehrambeni proizvodi poskupeli su za 0,6 odsto, piće, takođe, za 0,6 odsto, dok je cena duvana ostala nepromenjena.\nCene industrijsko-neprehrambenih proizvoda u proseku su više za 2,3 odsto, a u toj grupi proizvoda zabeležen je rast cena derivata nafte, dok su cene ostalih proizvoda mirovale.\nTroškovi života u Srbiji u maju porasli su za 1,6 odsto, u odnosu na isti mesec 2008. godine su povećani za 8,2 odsto, a u odnosu na decembar 2008. godine za 6,8 odsto.\nRazlika između indeksa cena na malo i indeksa troškova života je posledica različitog uticaja rasta cena pojedinih artikala na formiranje ovih indeksa.\nSpoljnotrgovinski deficit 2,48 milijardi dolara\nSpoljnotrgovinski deficit Srbije u prva četiri meseca ove godine iznosio je 2,48 milijardi dolara, što je 39 odsto manje nego u istom periodu prošle godine, saopštio je Republički zavod za statistiku.\nU prva četiri meseca izvezena je roba u vrednosti od 2,27 milijardi dolara, što je 34,6 odsto manje nego u istom periodu prošle godine, a uvezeno za 4,76 milijardi dolara, što je za 37 odsto manje nego u istom periodu prošle godine.\nPokrivenost uvoza izvozom iznosila je 47,8 odsto i veća je od pokrivenosti u istom periodu prethodne godine, kada je iznosila 46 odsto.\nOd januara do aprila nastavljene su tendencije pada izvoza i uvoza s kraja protekle godine, a glavni faktor za to bila je svetska ekonomska kriza, koja je dovela do pada privredne aktivnosti, kako u svetu, tako i kod nas, navedeno je u saopštenju.\nU izvozu glavni spoljnotrgovinski partneri Srbije pojedinačno bili su Bosna i Hercegovina sa 268,4 miliona dolara, Nemačka sa 262,6 miliona dolara i Italija sa 228,1 miliona dolara.\nU uvozu glavni spoljnotrgovinski partneri bili su: Ruska Federacija sa 726,5 miliona dolara, Nemačka sa 547,6 miliona dolara i Italija sa 451,8 miliona dolara.\nSpoljnotrgovinska robna razmena bila je najveća sa članicama Evropske unije, suficit u razmeni ostvaren je sa bivšim republikama - Bosnom i Hercegovinom, Crnom Gorom, Makedonijom, a najveći deficit javlja se u trgovini sa Ruskom Federacijom zbog uvoza energenata, pre svega, nafte i gasa.\nNaš drugi po važnosti partner su zemlje CEFTA sporazuma, sa kojima imamo suficit u razmeni od 370,9 miliona dolara, a koji je rezultat uglavnom izvoza poljoprivrednih proizvoda.\nRokovi ističu, vlada ćuti\nBez zvaničnog odgovora o tome šta je do sada urađeno na ispunjenju obaveza iz aranžmana sa MMF-om. – Jedan dan sa vladinim pres službenicima\n(Novica Kocić) Sutra, 31. maja, Vladi Srbije, nakon odobravanja aranžmana, ističu prvi rokovi za ispunjenje obaveza preuzetih Memorandumom o ekonomskoj i finansijskoj politici potpisanim sa Međunarodnim monetarnim fondom. Naime, do kraja maja vlada je bila u obavezi da usvoji biznis plan preduzeća JP „Putevi Srbije” u skladu sa programom, koji podrazumeva i razduživanje te državne kompanije. Osim toga, trebalo je da usvoji, odnosno da da saglasnost na biznis planove svih javnih preduzeća koji bi bili u skladu sa politikom zarada i zapošljavanja u celom državnom sektoru i obezbedi transfer dobiti državnih kompanija u budžet.\nMeđutim, ni zbirne, kao ni pojedinačne informacije o tome da li su zadaci obavljeni, u kojoj meri, u čemu je eventualno probijen rok, juče nismo uspeli da dobijemo ni od jedne državne institucije.\nAli da ne bude da smo se džabe trudili, pod firmom „saznaje se”, do 16 časova došli smo do informacije da je većina planova poslovanja javnih preduzeća usvojena. S tim što bi posle prošlonedeljnog usvajanja uredbe (koja prati zakon o platama u javnom sektoru u ovoj godini) trebalo da se usklade sa politikom zarada i zapošljavanja dogovorenom sa MMF-om za ceo državni sektor. Saznali smo i da je vlada na jučerašnjoj telefonskoj sednici usvojila predlog još jednog zakona o garanciji za zaduživanje preduzeća „Putevi Srbije” i prosledila ga Skupštini. Tako je vlada do sada predložila da država izda garancije za zaduživanje na 175 od 235 miliona evra , koliko je inače predviđeno budžetom. Kod Sosijete banke JP „Putevi” će uz državnu garanciju uzeti 100 miliona, a kod Unikredit banke 75 miliona evra kredita za razduživanje i to pod sličnim uslovima: na rok od pet godina, odnosno 49 rata, uz grejs-period od 12 meseci i uz kamatu ravnu jednomesečnom evriboru uvećanom za godišnju maržu od 4,05 odsto. Ako parlament na vreme usvoji predlog zakona o garanciji, novac od Sosijete banke moći će da se pod ovim uslovima povuče do 30. juna.\nNejasno je samo zašto ove informacije niko od nadležnih juče nije želeo da potvrdi i da priča na temu ispunjenja obaveza preuzetih sporazumom sa MMF-om.\nA nije da se nismo trudili da zvanične informacije dobijemo. Ceo dan smo pisali mejlove i telefonirali vladinim činovnicima zaduženim za odnose sa javnošću po nadležnim ministarstvima ili, kako se to popularnije zove, pres (sa dva s) službama. Ako smo nekoga i dobili (mobilni telefoni pomenutih su u poslednje vreme najčešće isključeni ili besomučno zvone u prazno), morali smo i da im „napismeno” objasnimo to što želimo.\nA krenuli smo od najnadležnijeg, inače i najtvrđeg oraha – Ministarstva finansija, od koga ove godine redovnim putem (posredstvom pres službe) nismo uspeli da dobijemo nijednu dnevnu informaciju. Poučeni dosadašnjim iskustvom da elektronska molba ili zahtev pi-ar poslenicima tog ministarstva završi u bunaru (čitati – u kabinetu ministra), krenuli smo dalje... Obratili smo se Ministarstvu infrastrukture, u kome „misle” da je obaveza u vezi sa javnim preduzećem „Putevi” ispunjena, ali i za proveru upućuju na pres službu ovog javnog preduzeća. Pozvali smo i, još, napisali šta želimo. Da ne grešimo dušu, u pristojnom roku javila nam se ljubazna osoba zadužena za odnose sa javnošću, potpisana kao „dipl. novinar”, ali umesto odgovora na sasvim konkretna pitanja dobili smo izvinjenje i obaveštenje: „Obaveštavamo Vas da su Vaša pitanja prosleđena nadležnim službama JP „Putevi Srbije” i da ćete zbog tekućih obaveza odgovore dobiti u ponedeljak”.\nU međuvremenu, mada izgleda kao čista digresija, pozvali smo i pi-ar službenika Ministarstva za državnu upravu i lokalnu samoupravu da se raspitamo koliko je u skladu sa sporazumom sa MMF-om oglas – javni konkurs za gomilu pomoćnika ministara, objavljen ove nedelje u dnevnoj štampi. Pi-ar mobilni pretplatnik trenutno nije bio dostupan.\nŠta drugo nego ista pitanja uputiti pres službi premijera lično, požaliti se direktoru vladine kancelarije za medije i pitanje proslediti guvernerovoj pres službi u nadi da neko bar u Narodnoj banci prati realizaciju ispunjenja obaveza.\nIstina, iz Narodne banke je stigao dopis koji objašnjava tehniku međusobne komunikacije institucija, ali ne daje odgovor na pitanje šta je do sada urađeno:\n„Vlada Republike Srbije je svojim zaključkom zadužila sva nadležna ministarstva i institucije Republike Srbije da se staraju o izvršenju svojih obaveza sadržanih u Memorandumu o ekonomskoj i finansijskoj politici potpisanom sa MMF-om. Oni nisu dužni da promptno obaveštavaju NBS o tome, već se na sastancima koje organizuje vlada, odnosno premijer, obavlja koordinacija aktivnosti i izvršenje preuzetih obaveza iz Memoranduma sa Fondom”, objašnjavaju iz pres službe NBS.


Jun 11, 2019 17:54\nPremijerka Ana Brnabić izjavila je da se nada da će sastanka u Parizu biti i naglasila da takse koje je Priština uvela na srpsku robu štete svima, jer nestabilnost u regionu znači i nestabilnost u Evropi.\n“Nadam se da će sastanka biti, Beograd je spreman za dijalog, spreman za kompromis, Beograd u to ulazi iskrenih namera”, rekla je ona srpskim novinarima u Ženevi.\nKako je dodala, nada se da će i Priština shvatiti da takse nisu nešto što pripada 21. veku, da to što sprečavaju slobodan protok roba, slobodno kretanje ljudi - da nas sve to vodi sve dalje ne samo od dijaloga, već i od standarda koji danas moraju biti neupitni.\n“Pozvam ih još jednom da razmisle, da ovo nikome ne ide u prilog, da šteti svima- Beogradu, Prištini, regionu i Evropi. Jer, nestabilnost u našem regionu znači nestabilnost u Evropi”, rekla je premijerka.\n“To je za mene indikativno, jer ako osećate potrebu da govorite da niste krivi, onda verovatno osećate pritisak svih da ste upravo vi krivi za to što možda neće biti održan taj sastanak.”\nKako je dodala, i dalje se nada da će sastanak biti održan, iako priznaje da nije previše optimistična.\nKaže i da joj je drago što i Haradinaj shvata da svi međunarodni činioci prepoznaju da je Priština ta koja apsolutnim odbijanjem da ukine taske u stvari čini dalje dijalog nemogućim.


DPS Budva: Izborna konferencija 30. juna\nOpštinski odbor Demokratske partije socijalista, sinoć je u Budvi jednoglasno izabrao kandidate za novi Opštinski odbor, čiji će mandat biti potvrđen na redovnoj izbornoj konferenciji, zakazanoj za 30. jun.\nAbazović: Dajmo dodatni impuls dijalogu, mijenjajmo političku kulturu\nDijalog je nešto sto je u ovom trenutku nasušno potrebno Crnoj Gori a ideja dijaloga u biti je svakog demokratskog društva i svi društveni čionioci treba da se uključe u…\nAgencija za sprečavanje korupcije radila je u prošloj godini punim kapacitetom i dokazala daje nezavisna, nepristrasna i da nema nedodirljivih, poručeno je iz DPS-a tokom jučerašnje skupštinske rasprave o Izvještaju…\nponedjeljak, 25 mart 2019 11:49\nU organizaciji Internacionalne unije socijalističke omladine (IUSY), Unije mladih Bugarske socijalističke partije (BSP) i Alternativa mladih evropskih ljevica (ELYE) u periodu od 21. do 24. marta u Sofiji održan je Balkanski okrugli sto pod nazivom „Kako sprovesti uspješnu kampanju".\nNa Konferenciji su učestvovali mladi lideri iz Bugarske, Makedonije, Hrvatske, Albanije, Crne Gore i Srbije.\nKonferenciju su otvorili, generalna sekretsrka IUSY-a Ana Pirtskhalava, potpredsjednik IUSY-a Nikola Pešić, predsjednik mladih Bugarske socijalističke partije Nikolay Berievski i predsjednik mladih Alternative mladih evropskih ljevica Dimtri Mitev.\nTokom Konferencije mladi lideri su diskutovali o finansiranju političkih kampanja, učešću mladih u izbornim procesima, kako koristiti društvene mreže tokom izborne kampanje i na koji način zemlje ovog regiona mogu učestvovati i dati svoj doprinos u izborima za evropski parlament koji se održavaju u maju mjesecu ove godine.\nPored ovih aktivnosti mladi lideri iz regiona su imali niz sastanaka sa rukovodstvom partija domaćina Balkanskog okruglog stola.\nSavjet mladih Demokratske partije socijalista Crne Gore su predstavljali predsjednik Savjeta mladih DPS Crne Gore i potpredsjednik IUSY-a Nikola Pešić i članica predsjedništva Savjeta mladih Jelica Radović.\nViše iz ove kategorije « Amfilohije: Istinska Evropa umrla je u Prištini, danas imamo samo njenu negaciju DPS: Crna Gora nije mogla da spriječi intervenciju na SRJ, ali je uspjela da spasi sebe »


Organizator brdske trke „Nagrada Beograda Avala 2017“, a među ljubiteljima automobilizma poznatijom kao „Kup Magle“ jeste SAKSS, a uz pokroviteljstvo Grada Beograda. Dužina staze na kojoj će se takmičari boriti za poslednje preostale bodove ove sezone iznosi 3910 metara, sa visinskom razlikom od 190 metara i minimalnom širinom od 5,5 metara.\nTrka se održava dva dana, prvi dan, subota, počinje tehničkim prijemom i verifikacijom, na parkingu Avalskog tornja u vremenskom intervalu od 08.00 do 10.45 časova. Nakon objavljivanje startne liste za trening, u 13.00 časova zakazana je vožnja prvog treninga, a sat vremena nakon drugog treninga biće objavljena startna lista za trku koja se vozi u nedelju od 12.00 časova. Pravilnik možete preuzeti na linku.\nNakon brdske trke na Avali, kraj ovogodišnje sezone u automobilizmu će biti na Tari, 21. oktobra, kada se vozi autoslalom „Nagrada Bajine Bašte 2017“.


Jerkov: Osam mandata za LSV u pokrajini i pet u republici | Autonomija\nJerkov: Osam mandata za LSV u pokrajini i pet u republici\nPrema rezultatima LSV, ispod cenzusa na proporcionalnim izborima za vojvođansku skupštinu ostali Preokret, URS i Dveri\n09. maja 2012\nPortparolka Lige socijademokrata Vojvodine (LSV) Aleksandra Jerkov izjavila je danas da ta stranka za sada ima osam poslanika u Skupštini Vojvodine i pet u Skupštini Srbije.\nJerkov je na konferenciji za novinare u Novom Sadu rekla da, na osnovu obrađenih 84,5 odsto glasova u pokrajini, vodi DS sa 20,68 odsto osovojenih glasova, druga je SNS sa 18,09 odsto, dok je LSV treća sa 11,51 odsto osvojenih glasova.\nKoalicija oko SPS osvojila je 11,18 odsto, SVM 6,33 odsto, SRS 6,21 odsto, dok je iznad cenzusa još jedino DŠ sa 5,86 odsto osvojenih glasova. Koalicija Preokret, Dveri i URS su ispod cenzusa.\n„To znači da smo najverovatnije osvojili osam mandata i gotovo da ne postoje mogućnosti za promenu rezultata“, rekla je Jerkov i podsetila\nda LSV ima i osam kandidata u drugom krugu izbora po većinskom sistemu.\nIzbori za Skupštini Vojvodine odvijaju se po kombinovanom izbornom sistemu, tako što se 60 poslanika bira po proporcionalnom sistemu sa stranačkih lista, a preostalih 60 po većinskom sistemu.\nJerkov je rekla da prema trenutnoj preraspodeli mandata za Skupštinu Srbije LSV-u sa liste „Izbor za bolji život“ pripada pet poslaničkih mesta, ali će nakon odlaska nekih kandidata na javne funkcije toj stranci pripasti još jedan ili dva mandata.\n„S obzirom na to da je DS jasno rekla da neće pregovarati do kraja izbornog procesa, smatramo da je to ispravna odluka i da ćemo tek nakon što vidimo izgled buduće Vlade odlučiti da li to prihvatljivo za nas“, rekla je Jerkov.\nPortparolka LSV je rekla da je ta stranka prešla cenzus u 26 od 45 lokalnih samouprava u Vojvodini i da su izuzetno zadovoljni rezultatima, jer su mnogo bolji u odnosu na prethodne izbore.\nPrema podacima LSV sa svih biračkih mesta u Novom Sadu, najviše glasova za Skupštinu grada osvojila je DS – 17,79 odsto, sledi SNS sa 15,72 odsto i LSV sa 15,59 odsto, a cenzus su prešli još DŠ, SPS, Dveri i Romska demokratska partija.\n„Posebno smo ponosni na ove rezultate jer je za nas Novi Sad glavni grad. Izjednačen rezultat sa DS i SNS uverava nas da je prošlo vreme samo dve partije i da sa ravnopravne pozicije započinjemo pregovore sa DS oko formiranja gradske vlasti“, rekla je Jerkov.\nIako je aktuelni gradonačelnik Igor Pavličić najavio da će ostati na funkciji i u narednom mandatu, Jerkov je rekla da o personalnim rešenjima nije bilo reči i da LSV i dalje smatra da je njihov kandidat najbolje rešenje za tu funkciju.


LAZANSKI: Evo zašto Sarajevo želi da uđe u NATO - ŠTA SE KRIJE | WebTribune\nHome SPEKTAR LAZANSKI: Evo zašto Sarajevo želi da uđe u NATO – ŠTA SE KRIJE\nLAZANSKI: Evo zašto Sarajevo želi da uđe u NATO – ŠTA SE KRIJE\nVojnopolitički analitičar Miroslav Lazanski ocijenio je da je pozadina bošnjačkih težnji za ulazak u NATO pokušaj da članstvom u toj alijansi ostvare ono što nisu tokom rata, a to je unitarizacija BiH i svođenje Republike Srpske na „banjalučki kanton“.\n– Sarajevo smatra da bi ulaskom u NATO trajno cementiralo granice BiH u smislu nemogućnosti odluke srpskog naroda u budućnosti na bilo kakvu vrstu samostalnosti, jer se onda kao članica NATO-a uvijek možete pozvati na kolektivnu bezbjednost. To je tajna i to je krajnji cilj ulaska u NATO – rekao je Lazanski Srni.\nReagujući na izjavu predsjedavajućeg Savjeta ministara Denisa Zvizdića da očekuje da će BiH do kraja godine aktivirati Akcioni plan za članstvo u NATO, Lazanski je ukazao na činjenicu da BiH ne može ući u NATO bez saglasnosti Banjaluke, koja svoj stav o tome temelji na stavu zvaničnog Beograda.\n– Republika Srpska će slijediti stavove Beograda po pitanju ulaska u NATO. Zvizdić može da tvrdi da će do kraja godine biti aktiviran i plan za ulazak BiH u novu galaksiju Mliječnog puta, ali to su želje i to ništa ne znači u smislu nekih konkretnih poteza za ulazak u NATO – ocijenio je Lazanski.\nPrema njegovim riječima, time se pokušava kupiti naklonost Zapada pred predstojeće izbore u BiH, ali će svaka stranka iz Republike Srpske, ukoliko se izjasni za ulazak ili približavanje alijansi, izgubiti glasačko tijelo.\n– Glasačko tijelo u Republici Srpskoj nije za ulazak u NATO zbog onoga što se desilo i zbog stava Srbije. Meni ta izjava gospodina Zvizdića ništa ne znači. Ni on, ni član Predsjedništva BiH iz redova bošnjačkog naroda nemaju ingerenciju da samo svojom odlukom uvuku BiH u NATO. Sada je odgovornost na srpskom članu Predsjedništva BiH da on kaže šta ima povodom toga, mada su predstojeći izbori relativno blizu, pa se čuvaju – rekao je Lazanski.\nOn je dodao da BiH kroz proces ulaska u NATO želi prije svega riješiti pitanje knjiženja vojne imovine u svom interesu.\n– Ako vi uknjižite na Sarajevo vojne poligone koji se nalaze na prostorima Republike Srpske onda to više nije 49 odsto teritorije Srpske nego je manje. Tako kradete Republici Srpskoj teritoriju i to je jasno. Sve što bošnjačka strana nije uspjela tokom rata misle da će ostvariti u okviru procesa približavanja NATO-u – rekao je Lazanski.\nOn je pojasnio da Bošnjaci smatraju da će, ako uđu u NATO, onemogućiti bilo kakav referendum o odvajanju Srpske.\nLazanski smatra da bošnjačkim političarima nije stalo da igraju neku vojnu ulogu u NATO-u, već to rade zato što znaju da će ih sa takvim stavovima podržati za ostanak na vlasti, a sa druge strane imaju zaštitu od bilo kakvih ideja Republike Srpske da se osamostali.\nONO ŠTO KRIJU – BIOLOŠKI RAT JE U TOKU: Masovne grobnice u Iranu zbog koronavirusa toliko velike da se mogu videti iz svemira – VIDEO


Lunaček: Nema statusa kandidata dok traje nasilje na Kosovu\nIzvestilac Evropskog parlamenta za Kosovo Ulrike Lunaček izjavila je danas da Srbija ne može da očekuje da će dobiti status kandidata za članstvo u EU dok na njenim "granicama traje eskalacija nasilja".\nLunaček koja je i šefica poslaničke grupe austrijskih Zelenih, u saopštenju je zatražila od zemalja članica EU da "pojačaju pritisak na Srbiju kako bi Beograd urazumio srpske ek tremiste na severu Kosova".\nNavodeći da "nasilni izgredi na severu Kosova u kojima je juče povređeno i osam austrijskih vojnika moraju biti odmah zaustavljeni", Lunaček je pozvala Srbiju da "u tom pitanju odsudnom za ceo region, upotrebi svoj politički uticaj na severu Kosova".\nUlrike Lunaček je zatražila mirno uklanjanje barikada i realizaciju odredbi o autonomiji iz plana Martija Ahtisarija.\n"Srbija ne može ozbiljno da očekuje da će narednih sedmica dobiti status kandidata za EU, dok na njenim granicama eskalira nasilje. Bez okončanja nasilnih sukoba i značajnog poboljšanja susedskih odnosa između dve države putem sprovođenja dogovora iz dijaloga, ne može biti statusa kandidata za Srbiju", navela je Lunaček.\nU saopštenju se navodi da Lunaček kao i poslanička grupa Zelenih u EP, načelno podržavaju status kandidata za Srbiju, ali da "u EU važi princip - kooperacija umesto konfrontacije - što mora biti primenjeno i u slučaju Srbije i Kosova".


Beta 26. januara 2021. 22:20\nNačelnik Generalštaba Oružanih snaga Izraela, Aviv Kohavi, izjavio je danas da je naredio da se ubrzaju pripreme za moguću ofanzivnu akciju protiv Irana.\nOn je upozorio administraciju predsednika SAD Džozefa Bajdena da se ne vrati nuklearnom sporazumu s Iranom iz 2015. godine.\nIzrael se oštro protivio tom sporazumu kojim se ograničava iranski nuklearni program u zamenu za ublažavanje parališućih ekonomskih sankcija, tvrdeći da ne sprečava Iran da razvije atomsko oružje.\nZato su izraelski lideri pozdravili povlačenje administracije Bajdenovog prethodnika Donalda Trampa iz tog sporazuma 2018. godine.\nBajden je najavio da će oživeti sporazum uz izvesne izmene, a general-potpukovnik Kohavi danas ocenio da je to „loše operativno i strateški“.\nDopustiti Iranu da nastavi nuklearni program bila bi „neprihvatljiva pretnja i dovela bi do širenja nuklearnog oružja u čitavom regionu“, ocenio je Kohavi.\nTeheran tvrdi da njegov nuklearni program služi mirnodopskim ciljevima.\nKohavi je rekao da će, imajući u vidu pretnju koju predstavlja Islamska Republika, izraelska vojska biti spremna da sama napadne ako je potrebno.\n„Dao sam instrukcije vojsci da pripremi više operativnih planova uz postojeće. Vodimo računa o tim planovima i razvićemo ih u narednoj godini. O njihovom sprovodjenju naravno odlučuju politički lideri. Ali, ti planovi moraju biti spremni“, rekao je komandant izraelske vojske.\nSamo nekoliko sati pre no što je Kohavi o tome govorio u Institutu za nacionalne bezbednosne studije, Iran je pozvao Bajdena da se SAD vrate nuklernom sporazumu, upozorivši da takva mogućnost neće dugo postojati, kako je rekao portparol Vlade u Teheranu Ali Rabiei.\nIzraelski zvaničnici, uključujući Kohavija, kažu da je Iran u mnogo slabijoj poziciji nego 2015, zbog sankcija koje je uvela Trampova administracija, i da bi novi sporazum morao da obuhvati i iranski program raketa dugog dometa i podršku neprijateljima Izraela širom regiona.\nIranske rakete imaju domet do 2.000 kilometara što je dovoljno da stignu do Izraela i američkih vojnih baza u regionu.


Konte želi Kantea, povratak Perišića u Inter nije isključen\nN’Golo Kante je želja Intera u ovom prelaznom roku, a postoji mogućnost i da Ivan Perišić bude član neroazura naredne sezone nakon što mu istekne pozajmica u Bajernu.\nAntonio Konte želi da vrati Inter na vrh italijanskog fudbala, a za tako nešto će mu biti potrebna pojačanja tokom predstojećeg prelaznog roka. Klub iz Milana je identifikovao Kantea kao opciju u veznom redu, a Konte je sa ovim igračem već sarađivao u Čelziju i htio bi da obnovi saradnju u Interu. Francuz je prethodne sezone imao dosta problema sa povredama i nije u planovima Frenka Lamparda za startnu postavu.\nŠto se tiče Perišića, njega je Inter pozajmio Bajernu do kraja tekuće sezone, međutim Bavarci imaju mogućnost da otkupe njegov ugovor, a ako se to ne desi, Konte bi rado vidio Hrvata kao jednog od lidera Intera sljedeće sezone.\nBilo kako bilo, Interu su pojačanja neophodna, a koga će sve uspjeti da angažuju u narednih nekoliko sedmica ostaje da se vidi.\nPrethodni članakČeptegei oborio svjetski rekord na 5,000 metara\nNaredni članakHamilton startuje prvi u Barseloni\nPecarski najkorisniji igrač desetog kola ABA lige\nZoran 15/08/20 17:40 At 15/08/20 17:40\nDa,pojačanja su im neophodna ako zele napraviti nešto vise\nDanko 15/08/20 17:45 At 15/08/20 17:45\nOdličan klub,malo sr pojacaju i mogli bi osvojiti seriju a


Ne sluti na dobro: Real u London ide sa crnom tradicijom - 24sedam Ne sluti na dobro: Real u London ide sa crnom tradicijom - 24sedam\nNe sluti na dobro: Real u London ide sa crnom tradicijom\nMadriđani će imati dodatni teg oko nogu na "Stamford bridžu"\nJedna dobra stvar za madridski Real posle prvog meča polufinala Lige šampiona jeste to što je “kraljevski klub” izbegao poraz od Čelsija (1:1). Jedna loša stvar je tradicija, koja kaže da Madriđani nikada nisu prošli dalje pošto su prvi polufinalni meč elitnog takmičenja na svom stadionu završili s rezultatom 1:1.\nU sezoni 1975/76. Real je eliminisan od minhenskog Bajerna, 12 godina kasnije “kraljevski klub” je završio takmičenje posle dvomeča sa PSV, da bi sledeće sezone (1988/89.) madridski gigant doživeo žestok udarac protiv jednog od najboljih timova u istoriji Milana, sa Van Bastenom, Gulitom, Baresijem, Maldinijem, koji je posle 1:1 na “Santijago Bernabeu” na “San Siru” ponizio velikog rivala (5:0).\nDa li će Zidanovi izabranici moći da prekinu crnu tradiciju biće poznato posle duela na “Samford bridžu”, uoči kojeg im naruku ne ide ni to što Tomas Tuhel nema poraz od Reala u dosadašnjoj karijeri (tri pobede, četiri poraza), kao ni Čelsi, koji je protiv Madriđana igrao četiri puta u evropskim takmičenjima i nije osetio gorčinu poraza (dva remija i dve pobede “plavaca”).\nSve se rešava u Londonu: Benzema anulirao gol Pulišića, dva potpuno različita poluvremena u Madridu\nPljuskovi i grmljavina, u jednom delu Srbije olujni udari vetra\nDnevni horoskop za 28.april: Blizanci imaju dobar predosećaj, Ribe da ne smišljaju ljubavne "rebuse"\n#FK Čelsi #FK Real Madrid #liga šampiona #Tomas Tuhel


Ministar policije Srbije Ivica Dačić, nastavio je sa retorikom koja je prethodnog dana šokirala deo, kako ovdašnje, tako i međunarodne javnosti.\nNakon što je hapšenje dvojice Albanaca na prelazu Končulj indirektno doveo u vezu sa merama reciprociteta zbog hapšenja četvorice kosovskih Srba od strane policije Kosova, Dačić je zapretio da će “u narednom periodu biti uhapšen svako ko ugrožava ustavni poredak Srbije, sve dok se ne oslobode Srbi koji su uhapšeni na Kosovu”.\nIako je hapšenje Albanaca sam povezao sa privođenjem kosovskih Srba, Dačić je istovremeno pokušao da objasni da hapšenje na Končulju nije bilo političko, već da je izvršeno na osnovu starih poternica – jedne za špijunažu i jedne za trgovinu drogom.\nIpak, zbog svojih izjava našao se na meti kritika više nevladinih organizacija, koje ukazuju da su “hapšenja na osnovu političke odluke grubo kršenje ljudskih prava, a da ni jedan zakon u Srbiji ne poznaje mere reciprociteta kao osnov za lišavanje slobode“.\nOcene su i da poslednja dešavanja podsećaju na devedesete, kada je režim Slobodana Miloševića protivpravno zatvorio više stotina kosovskih Albanaca..\nU otvorenom pismu, one ministra podsećaju da Srbija ima na raspolaganju mnoga diplomatska i pravna sredstva da se izbori za poštovanje ljudskih prava Srba na Kosovu, te da odmazda hapšenjem kosovskih Albanaca predstavlja samo demonstraciju političke sile.\nOcene su i da poslednja dešavanja podsećaju na devedesete, kada je režim Slobodana Miloševića protivpravno zatvorio više stotina kosovskih Albanaca, oslobođenih tek nakon demokratskih promena 2000. godine.\n“Ova ideja ne da je loša, nego je katastrofalna iz više razloga. Prvi je što se narušava pravni sistem zemlje i uvodi se takozvani reciprocitet. Moram da kažem da je jedan od primera reciprociteta koga se sećam reciprocitet nemačkih okupatora da za jednog Nemca strada 10 nevinih civila i to naprosto nije pravna nego politička kategorija. Mislim da je to, u ovom trenutku kada se pokušava jedna vrsta normalizacija odnosa sa Kosovom, apsolutno pogubno po položaj Srba na Kosovu”, rekao je Miljenko Dereta, direktor Građanskih inicijativa, jedne od organizacija potpsinica pisma.\nKosovski Albanci su uhapšeni kada su, preko Srbije, privatno krenuli ka Hrvatskoj, što omogućava Sporazum o slobodnom kretanju, o kome je u Briselu postignut dogovor jula prošle godine, pa su ocene da poslednja dešavanja ugrožavaju njegovu praktičnu primenu. Sporazum je, podsetimo, u praksi i ranije nailazio na prepreke.\nU januaru je sa prelaza Končulj vraćen kosovski ministar za dijasporu Ibrahim Makoli, koji je išao u posetu Albancima s juga Srbije, a što je objašnjeno time da političke posete Sporazumom nisu definisane.\nSve to moglo bi da ugrozi rezultate napora koji su uložili pregovarači dve strane i EU kao posrednik.\nToga je svestan i Borislav Stefanović, šef tima Vlade Srbije za pregovore, koji ukazuje da bi nastavak recipročnih mera mogao samo pogoršati situaciju i dovesti do novih problema.\nBorislav Stefanović na jednoj od sednica Odbora, 2011.\n“Mi moramo da razumemo jednu stvar. Ako je neko ko radi u opštini Vitina paralelna institucija za Prištinu, ako je on neko ko podriva takozvani Ustavni poredak Kosova, onda su i neki koji rade u njihovim institucijama takođe paralelna institucija i neko ko podriva naš ustavni poredak. Ako krenemo tom stazom, onda nećemo daleko stići, zato što ćemo i mi i oni onda raditi iste stvari i ponovo dovesti naša dva entiteta na rub sukoba. A naš cilj je upravo to da na jedan politički mudar, promišljen, način rešavamo te probleme”, rekao je Stefanović u obraćanju skupštinskom Odboru za Kosovo.\nNa kritike koje je izazvalo hapšenje dvojice Albanaca i najava hapšenja onih koji podrivaju ustav Srbije, Dačić međutim odgovara primedbama o navodnim dvostrukim aršinima pojedinih međunarodnih zvaničnika i institucija.\n“Odmah su me zvali iz nekih ambasada i međunarodnih instituta… čim se uhapse Albanci – zovu me. Nemojte više da me zovete! Zato što kada sam ja vas zvao kada su uhapšeni Srbi, ništa niste znali da mi kažete i nećete da mi se javite na telefon. Mi kada zovemo Euleks, oni kažu - gledamo sa sajta Kosovske policijske službe i nismo informisani, kada ih zovemo, ne javljaju nam se po celu noć… Pa šta sada mene zovete kada su uhapšeni Albanci, pa informišite se sa sajta MUP-a Srbije”, kaže Dačić.\nOsim onih iz nevladinog sektora, zvaničnih reakcija u Srbiji nije bilo. Miljenko Dereta iz Građanskih inicijativa smatra da reagovanje države o ovom slučaju ne bi smelo da izostane, iako će, uveren je, to ipak biti slučaj.\n“Iskreno rečeno, ne verujem da će Vlada Srbije reagovati, jer neznam da li ona u ovom trenutku uopšte funkcioniše i na koji način funkcioniše. Ja pretpostavljam da će ministar koji se tako zaleteo sa tom izjavom reći da on zapravo nije govorio o njihovoj krivici, nega da je to, prosto, eto bila jedna politička izjava. Ali je to i kao politička izjava, u ovom trenutku nešto što treba osuditi i na neki način procesuirati i zakonski”, zaključuje Dereta.\nHapšenje kosovskih državljana u Srbiji je političko


Beograd: Rokovi muče putare - Gradjevinarstvo.rs\nBeograd: Rokovi muče putare\nIli kasni početak, ili završetak radova, tek putari stalno biju bitku sa vremenom. Uglavnom jure rokove jer često nailaze na finansijske i imovinsko-pravne prepreke. Dani koji neumitno prolaze najveći su neprijatelj domaćih, ali i stranih izvođača, pa je, kako tvrde gradski čelnici, odlaganje ugovorenih rokova potrebno i kineskim mostadžijama koji nad Dunavom grade saobraćajnicu između Zemuna i Borče.\nU gradu kažu da će i majstori sa Dalekog istoka morati da ispune svoje obaveze i završe posao do kraja 2014. godine, jer nema razloga za kašnjenje. Takođe se hvale da u poslednjih pet godina nijedan projekat u Beogradu nije kasnio, iako je završetak radova na većini gradilišta u srpskoj prestonici odlagan po nekoliko puta i meri se mesecima, godinama, a u pojedinim slučajevima i decenijama.\nPrilikom izgradnje petlje "Hipodrom" radovi su stajali šest meseci zbog nerešenih imovinsko-pravnih odnosa. Prvobitno je najavljeno da će novom saobraćajnicom, koja spaja Banovo brdo i Topčider, vozila krenuti do kraja 2011. Rok je pomeren za april sledeće godine, međutim, saobraćajnica je otvorena u maju.\nNajveći maler je petlja u Jurija Gagarina, na kojoj su "pale" slovenačke firme SCT i "Primorje" koja je preuzela posao. Dogovoreno je da radovi na petlji, koja će povezati Most na Adi sa železničkom stanicom "Novi Beograd", budu gotovi do kraja 2012, a da će nastavak saobraćajnice, do raskrsnice sa Ulicom Tošin bunar, biti gotov krajem ove godine. Zbog stečaja prethodnih izvođača, potpisan je ugovor sa austrijskom firmom "Por", a dogovoreni rok za završetak posla bio je septembar 2013. Međutim, u ovoj zoni Novog Beograda je još gradilište i tako će prema najavi gradonačelnika Dragana Đilasa biti do Nove godine, kada će konačno biti prohodno, kao i na petlji "Radnička".\nPetlja "Radnička" do kraja godine\nPetlja "Radnička" trebalo bi da bude završena do kraja 2013. Okvirni rok za završetak radova je prvi decembar, a ono što je izvesno jeste da će Beograđani za Novu godinu da prelaze preko novih nadvožnjaka i petljom koja će u potpunosti da funkcioniše, osim tramvajskog saobraćaja.\nObilaznica odlagana više puta\nNa obilaznici oko Beograda rokovi su probijani više puta, a očekuje se da će cela leva traka, od Batajnice do Dobanovaca, biti završena do leta iduće godine. Na Batajničkoj petlji, gde rade firme "Ratko Mitrović - Niskogradnja" i "Planum", završeno je oko 70 odsto posla, a kompletni radovi biće gotovi u narednih osam do 10 meseci.


STIGLO VAŽNO OBAVJEŠTENJE! Uvode se nove restriktivne mjere, vraća se policijski sat?! – Narodnjaci\nSTIGLO VAŽNO OBAVJEŠTENJE! Uvode se nove restriktivne mjere, vraća se policijski sat?!\nPoslije relaksiranja mjera zabrane okupljanja na javnim mjestima, što je rezultiralo organizovanjem masovnijih proslava i utakmica, ali i otvaranja škola i vrtića i povratka studenata u domove, posljednjih dana je počeo da raste broj novooboljelih od koronavirusa, pa epidemiolozi razmatraju uvođenje novih mjera za sprječavanje širenja virusa.\nInače, najveći procenat novozaraženih u odnosu na testirane od ukidanja vanrednog stanja, čak 2,47 odsto, zabilježen je u nedelju, 7. juna, a najviše novooboljelih bilo je iz Beograda i Niša. Pojedine političke stranke su, zbog ove situacije, najavile otkazivanje velikih predizbornih skupova. blic/narodnjaci.net\nOZBILJNO UPOZORENJE SRPSKOG LEKARA: Poslušajte reči dr Nemanje Damjanova!\nKako vi komentarišete povećanje cijena? Gorivo skuplje do deset feninga i cijene će još rasti…\nNEVIĐENA TRAGEDIJA! Muškarac kolima udario u banderu, a onda IZGOREO U PLAMENU!


BROJKE U ŠAPCU OHRABRUJU: Poslednja 24 sata bez novoobolelih | Novosti.RS\nZabeležen je manji broj prvih pregleda u kovid ambulanti, kao i manji broj kovid pozitivnih pacijenata u poređenju sa proteklim periodom.\nPosle sednice Štaba za vanredne situacije, prema izveštaju od direktora zdravstvenih ustanova u šabačkoj Opštoj bolnici „Dr Laza K. Lazarević” hospitalizovano je 168 sugrađana, od tog broja 16 je iz Gerontološkog centra.\nU poslednja 24 sata, nije bilo novoobolelih korisnika i zaposlenih, jedan kovid pozitivan korisnik je preminuo.\nTrenutno se pet korisnika nalazi na kiseoničkoj potpori, a angažovani zdravstveni radnici kontinuirano prate zdravstveno stanje svih korisnika.\nŠabac korona virus Šabac korona Opšta bolnica „Dr Laza K. Lazarević”


Ruskinje su idealne za brak - LookerWeekly.com magazin\nMlađa i obrazovana donosi sreću\nAko je verovati nedavno sprovednim istraživanima, žene iz Rusije su idealne za skoro svakog muškarca i one mogu da učine da brak bude sjajan. Takođe, pametnije i mlađe žene su pravi izbor za pripadnike jačeg pola, ako žele da u budućnosti imaju stabilan i srećan brak…\nNaučnici su obavili intervjue sa oko hiljadu ipo ljubavnih parova koji su bili u braku ili ozbiljnoj vezi. Posle nekih pet godina, hteli su da ustanove koliko njih je ostalo u braku sa svojim partnerom.\nDokazano je da, ako je žena znato mlađa od svog supruga, brak će biti uspešniji nego u slučaju da je muškarac mlađi od svoje žene. U slučaju da je žena starija od svog muža više od pet godina, tri puta su veći izgledi da će se u budućnosti razvesti.\nKao što se nekada mislilo da što je muškarac pametniji i obrazovaniji od žene, veza je stabilnija, ali stižu novi demanti. Ako je pripadnica nežnijeg pola visoko obrazovana, to je jedan od pokazatelja da će brak u budućnosti uspeti. Ovo se odnosi prvenstveno na Ruskinje, jer sve koje su bile fakultetski obrazovane bile su u stabilnom i zadovoljavajućem braku.\nBritanski naučnici su takođe ustanovili da parovi koji nemaju iza sebe propali brak imaju veće šanse da njihova zajednica sa partnerom u budućnosti bude pozitivna i srećna.\nKada bismo napravili kratak zaključak za kraj, sve se svodi na to da, ako muškarci žele da imaju srećan i stabilan brak ispunjen ljubavlju i razumevanjem, sve što treba da uradi jeste na pronađe obrazovanu Ruskinju koja će po mogućnosti biti mlađa od muškarca, i gotovo! Živeće srećno do kraja života!


Počinje realizacija kapitalnog projekta traramvaj pruge Ilidža-Hrasnica\nRedakcija 25.10.2019 15:23\nRadovi na izgradnji tramvaj pruge Ilidža-Hrasnica uskoro će početi, dogovorili su to 25. oktobra u Općini Ilidža načelnik prof.dr. Senaid Memić i ministar Adnan Šteta.\nObostrana želja Vlade Kantona Sarajevo, odnosno resornog ministarstva i Općine Ilidža jeste da radovi što prije počnu. Općina Ilidža je završila gotovo sve obaveze vezano za realizaciju ovog kapitalnog projekta, te obezbijedila budžetska sredstva u iznosu 7 miliona KM. Sporazum o početku izgradnje tramvaj pruge trebao bi biti potpisan za 10 dana, najavljeno je na sastanku. Načelnik Memić i ministar Šteta razgovarali su i o nizu\nprojekata koje će zajednički realizovati.\nPočeci planiranja realizacije projekta tramvaj pruge datiraju iz vremena kada je u „Urbanističkom planu grada Sarajeva za period 1986-2015“ predviđen pojas za smještanje planirane dvokolosječne tramvajske pruge, uz pripadajuću kontaktnu i napojnu mrežu, tramvajskim stajalištima i novom okretnicom tramvaja kod nekadašnjeg fabričkog kompleksa „Famos“ u Hrasnici.\nPrethodni članak16 osoba osuđeno na smrt zbog ubistva 19-godišnje djevojke\nNaredni članakU džamijama održana hutba o zabrani kockanja: Haram je tim novcem hraniti porodicu


Afera Indeks, Dragana Petrović: Da sam švercovala kokain bolje bih prošla! | podunavlje.info\nSMEDEREVO, 15. oktobar 2019– U Smederevu je ovog utorka nastavljeno suđenje u aferi “Indeks“ iznošenjem završnih reči optuženih. Više javno tužilaštvo u Smederevu je, podsetimo, u svojoj završnoj reči, na suđenju za korupciju na Pravnom fakultetu u Kragujevcu, za 27 okrivljenih za primanje i podstrekavanje na primanje mita zatražilo više od 120 godina zatvora, a predložene kazne su u od dve do 11 godina robije. Najveće, od po 11 godina zatvora, tužilac je tražio za profesore Draganu Petrović i Sveta Purića, kao i za nekadašnjeg šefa studentske službe Zorana Simića.\nSvoju završnu reč je dala dr Dragana Petrović, docent a potom i profesor na predmetu krivično pravo, sada stručni saradnik na disciplini krivično pravo na Institutu za uporedno pravo u Beogradu. Medijska pažnja koju je ovaj slučaj izazvao od početka, i progon naslovnicama tabloida, kako je kazala Petrović, iskorišćen je da se ovom aferom u drugi plan bace ostale, mnogo krupnije, u kojima su u opticaju bile kudikamo veće sume, sa mogućim političkim implikacijama. Sve je, navela je, pokrenuto u vreme kada je premijer bio Vojislav Koštunica, a ministar Dragan Jočić. Očigledno je, tvrdi, bila u pitanju, politička porudžbina. I ona i njen advokat Aleksandar Guberinić nisu propustili da pomenu Olivera Antića, koji je bio među prvobitno krivično gonjenim, da bi se potom odustalo zbog nedostatka dokaza. Istih onih dokaza, kako su rekli, koji se sada koriste za osuđujuću presudu.\nDragana Petrović i Emilija Stanković dolaza na suđenje\n– Tužilac nije dokazao da sam ja izvršila bilo koju radnju koja mi se stavlja na teret. Paušalna i konfuzna, koncipirana da po svaku cenu obezbedi osudu, završna reč tužioca je zasnovana na nivou trača. Napravljena na silu, uspela je da prevaziđe i samu optužnicu, što je bilo teško. Sa ovako koncipiranom optužnicom očekivala sam kao kaznu smrt vešanjem – kazala je u završnoj reći Petrovićeva, komentarišući predloženu kaznu sa: „Da sam švercovala kokain bolje bih prošla“.\nNavodna „prosvetna mafija“, kako je rekla, u odnosu na stečajnu, drumsku, saobraćajnu, fudbalsku, farmaceutsku i sve druge mafije, dobila je u medijima nezapamćenu pažnju. Ni o jednoj se tako ostrašćeno nije pisalo kao o ovoj, a „mene su označili kao šefa te mafije“, rekla je Petrovićeva. Od svih tih mafija se odustalo, usledile su oslobađajuće presude, kazala je, samo se na ovom slučaju kroz medije insistira. Od početka suđenja je nagoveštavana neizbežna presuda, sredstva javnog informisanja su optužene odmah razapela i presudila im.\nOna je, kako je kazala, neprekidno šest meseci bila pod prismotrom, navodno je primila iznose koji dostižu 100 hiljada evra, novac za kupovinu automobila BMW, unikatni nakit, umetničke slike… Tu je pomenula zanimljiv detalj, da su policijski službenici, prilikom pretresa njene kuće navodno tražili sliku „Borba petlova“, a da je koju godinu kasnije od žene, koja je bila optužena u procesu protiv tzv. stečajne mafije, saznala da je policija i u njenom stanu tražila istu sliku, koja se inače nalazi u Narodnom muzeju.\n– Moj život se raspao, lično i profesionalno. Privođeni su članovi moje porodice. U Centralnom zatvoru sam provela 298 dana, bila pod specijalnim tretmanom. Čistila sam podove od onih koje su pokušavale samoubistvo, iako po zakonu ne sme da se vređa ličnost i dostojanstvo pritvorenika. Za mene je ova afera završena – rekla je Petrovićeva.\nU svojoj završnoj reči, Petrovićeva je tražila oslobađajuću presudu ili odbijajuću, zbog apsolutne zastarelosti. Kazala je i da su neki dokazi, koje je tužilac naveo, pribavljeni nezakonito, a da bi po zakonu, kada se donosi odluka, trebalo da se koristi po optužene povoljniji zakon, onaj koji je na snazi bio kada je navodno krivično delo počinjeno. Tada je ovo bilo slučaj dela korupcije u prosveti. Za krivično delo primanje mita zaprećeno je maksimalnih 12 godina zatvora, a tužilac je za Petrovićevu tražio 11.\nDragana Petrović je, inače, za magistarsku tezu 1992. imala „Pomaganje kao oblik saučesništva i kao samostalno krivično delo“, a doktorsku disertaciju 1995. odbranila je na temu „Organizovanje zločinačkih udruženja“.\nSuđenje za korupciju na Pravnom Fakultetu u Kragujevcu, podsetimo, počelo je 2007. godine, prvo ročište je bilo, umesto u smederevskom Višem sudu, čija najveća sala nije mogla da primi 89 optuženih i još bezmalo 300 lica, mogućih svedoka i potencijalnih saučesnika, u sali u kojoj se održavaju sednice smederevske Gradske skupštine.\n30/05/2020, 2:37 pm


Poštanski sandučić PORTAFERM 44 srebrni - Poštanski sandučići i kućni brojevi - Željezarija\nPoštanski sandučić PORTAFERM 44 srebrne boje, jednostavan je sandučić kvalitetne izrade. Izrađen je od kvalitetnog pocinčanog čeličnog lima otpornog na sve vremenske uvjete. U paketu proizvoda do... Pregledaj potpun opis proizvoda\nPoštanski sandučić PORTAFERM 44 srebrne boje, jednostavan je sandučić kvalitetne izrade. Izrađen je od kvalitetnog pocinčanog čeličnog lima otpornog na sve vremenske uvjete. U paketu proizvoda dolaze tiple i vijci za zidnu montažu i 2 ključa.\nTežina (neto): 2,56 kg\nPoštanski sandučić PORTAFERM 22 srebrne boje, kompaktan je sandučić kvalitetne izrade. Izrađen je od kvalitetnog pocinčanog čeličnog lima otpornog na sve vremenske uvjete. Za ... Pregledaj potpun opis proizvoda\nPoštanski sandučić PORTAFERM 44 srebrni je uspješno dodan u košaricu.


Bugarska: Prihod TE Marica Istok 2 od prodaje na IBEX – 32 miliona evra - Serbia Energy\nSerbia Energy Balkan I Energetika|Region energetika|Bugarska: Prihod TE Marica Istok 2 od prodaje na IBEX – 32 miliona evra\nBugarska: Prihod TE Marica Istok 2 od prodaje na IBEX – 32 miliona evra\nNajava bugarske državne termoelektrane Marica Istok 2 za prodaju paketa električne energije na energetskoj berzi iznadila je učesnike na tržištu.\nAukcija je održana u utorak, 27. jula, a TE je ponudila pakete baznog kapaciteta 150 MW, za isporuku u poslednjem kvartalu ove godine (ukupno 331.350 MWh za period septembar – decembar), po početnoj ceni od 184,72 leva (94,5 evra) po MWh.\nAukcija je zaključena po ceni od 187,16 leva (95,7 evra) po MWh, što znači da će TE ostvariti prihod od preko 62 miliona leva (31,7 miliona evra).\nTE Marica Istok 2 je u tehničkom bankrotu i za dlaku je izbegla zatvaranje 1. jula, nakon što je ministar energetike Andrej Živkov doneo odluku kojom obavezuje Regulatornu komisiju za energetiku da elektrani dodeli kvotu za regulisano tržište po ceni od 220 leva (112,5 evra) po MWh.\nMeđutim, verovatno će i ova transackija na IBEX značiti gubitak za državnu TE. Prema računici energetskog regulatora, minimalna cena za pokrivanje troškova i minimalni profit TE Marica Istok 2, iznosi 112,5 evra po MWh, dok je transakcija na energetskoj berzi zaključena po ceni od 95,7 evra po MWh.\nTo znači da će nakon ove aukcije TE biti u minusu od preko 11,5 miliona leva (5,9 miliona evra), procenjuje Capital.


Privredni sud u Beogradu odbio je predlog RTS-a za određivanje privremene mere kojom bi se zabranilo SBB-u da reemituje televizijske kanale RTS 1, RTS 2, RTS 3 i RTS HD, posredstvom svoje usluge “EON”, koja podrazumeva praćenje programskih sadržaja preko interneta.\nKako je saopšteno iz Privrednog suda, RTS je tužbom od 29. maja tražio da se utvrdi da je tuženi SBB povredio srodno pravo proizvođača emisije i to tako što je audio-vizelni sadržaj, odnosno pomenute televizijske kanale RTS-a, neovlašćeno reemitovao na platformi “EON”, bez pribavljanja pismene saglasnosti.\nJavni servis je tražio i da se SBB-u zabrani dalje reemitovanje njegovih kanala, pod pretnjom novčanog kažnjavanja, te da se SBB obaveže da RTS-u naknadi iznos od gotovo 179 miliona dinara, sa kamatom od utuženja.\nPrivredni sud je, međutim, ocenio da nisu ispunjeni uslovi za određivanje privremene mere, jer tužilac (RTS) nije učinio verovatnim da bi bez predložene privremene mere ispunjenje njegovog potraživanja bilo osujećeno, znatno otežano ili da će biti upotrebljena sila ili nastati nenadoknadiva šteta.\nShodno Zakonu o elektronskim medijima, stav je Suda da se privremena mera ne može odrediti ukoliko postoji drugi način za zaštitu prava tužioca od eventualne povrede istih, što je ovde slučaj.\nJavni servis Junajted grupa Kablovski operateri RTS SBB\n← Medijske kuće osloboditi od PDV, novinarima beneficirani staž\nPopović: Vlast se plaši tragova →


Politika: Dačić: Izborna lista spremna - BalkaniYUm.TV '); } //]]>\nDačić: Izborna lista spremna\nLider socijalista Ivica Dačić izjavio je da je izborna lista kandidata za poslanike koalicije SPS-PUPS-JS spremna, a prikupljanje potpisa je pri kraju\nOn je dodao da su proporcije među tim strankama koalicije jednake kao i za prethodne izbore 2012. godine.\nDačić je novinarima, pred početak sednice Glavnog odbora u sedištu stranke, rekao da je ovoga puta dogovor postignut lako i na vreme u vezi sa izbornom listom i da je koalicija spremna za izbore, iako ih nije tražila.\nDačić, koji je i premijer vlade u tehničkom mandatu, rekao je da vlada nastavlja da radi bez obzira na predizbornu kampanju i naveo da narednih od pet do šest dana neće biti u zemlji s obzirom na obaveze koje ima kao premijer.\n"Srbija je važnija od svake predizborne kampanje. Nema vremena za spektakularnu kampanju, vlada mora da radi, a ja putujem u SAD na sednicu Saveta bezbednosti UN posvećenu Kosovu i imaću razgovore u Kongresu, bezbednosnim agencijama i prisustvovaću molitvenom doručku koji organizuje predsednik Obama", rekao je Dačić.\nOn je dodao da će 12. februara biti nastavljen dijalog sa kosovskim premijerom Hašimom Tačijem i visokom predstavnicom EU Ketrin Ešton, i ukazao da u predizbornoj kampanji ne može biti zloupotrebe događaja u partijske svrhe.\n"Kome može da bude u korist susret sa Hašimom Tačijem? U Berlinu sam mu rekao da bi mi sada, tokom predizborne kampanje, mnogo više značilo da sam se pobio sa njim", rekao je Dačić.\nLider socijalista je takođe ukazao i da je koalicija SPS-PUPS-JS realna kombinacija stranaka levice, a ne predizborna koalicija, i da to nije koalicija nemogućih partnera, zbog čega tako dugo i traje.\nSocijalisti su pre sednice GO održali i sednicu Izvršnog odbora stranke, a na GO će biti doneta odluka o načinu učešća na parlamentarnim izborima u okviru iste koalicije, sva potrebna dokumenta i odluke.\n"Pri kraju smo sa prikupljanjem potpisa i uskoro ćemo predati listu kandidata za poslanike", rekao je Dačić.


Broj zaposlenih u javnoj upravi smanjen za 339 | Analitika - Informativni Portal\nBroj zaposlenih u javnoj upravi smanjen za 339\nObjavljeno: 11. 10. 2018 - 19:37\nVlada je danas usvojila Izvještaj o realizaciji Plana optimizacije javne uprave 2018-2020, za period 1. jul – 1. septembar ove godine.\nKako je saopšteno nakon sjednice, u raspravi je ocijenjeno da je kvalitetna koordinacija procesa već u prvom izvještajnom periodu rezultirala uspostavljanjem trenda smanjenja zaposlenosti.\n„Ukupno smanjenje broja zaposlenih iznosi 339, pri čemu 96 na centralnom i 243 zaposlenih na lokalnom nivou“, kažee se u saopštenju.\nVlada je usvojila i Informaciju o realizaciji projekta MNE6005 „Unapređenje CT dijagnostike za djecu u Crnoj Gori” kroz saradnju Crne Gore i Međunarodne agencije za atomsku energiju (IAEA).\nProjekat se, kako je pojašnjeno, odnosi na nabavku najsavremenijeg CT uređaja za potrebe Instituta za bolesti djece, vrijednog 700 hiljada EUR.\n„Od čega će IAEA obezbijediti iznos od 500 hiljada, dok će finansijski udio Crne Gore biti 206 hiljada EUR (200 hiljada EUR plus tri odsto podrške Programu tehničke saradnje)“, precizirali su iz Vlade.\n„Ocijenjeno je da će se na taj način ostvariti značajni benefiti za Ministarstvo odbrane, jer će se prihodi od izdavanja u zakup u iznosu od 22 EUR na mjesečnom nivou koristiti za modernizaciju i razvojne projekte Vojske Crne Gore“, kaže se u saopštenju.\nDonijeta je i Odluka o izradi Izmjena i dopuna Lokalne studije lokacije „Mihinja“ u Podgorici i o određivanju rukovodioca njihove izrade, kao i ovisini naknade za rukovodioca i stručni tim.


Na bazi sprovedene revizije, utvrđenog činjeničnog stanja i razmatranja navoda subjekta revizije sadržanih u izjašnjenju na preliminarni izvještaj, nadležni Kolegijum DRI u sastavu senator Zoran Jelić (Rukovodilac Kolegijuma) i senator dr Branislav Radulović (Član Kolegijuma), izražava pozitivno mišljenje na Godišnji finansijski izvještaj Agencije za 2017. godinu i uslovno mišljenje na reviziju pravilnosti.\nFinansijskom revizijom Godišnjeg finansijskog izvještaja Agencije za civilno vazduhoplovstvo Crne Gore za 2017. godinu utvrđeno je da isti sastavljen, u svim materijalnim aspektima, u skladu sa važećim okvirom finansijskog izvještavanja i da su finansijski izvještaji u svim materijalnim aspektima prezentovani na fer i objektivan način.\nRevizijom pravilnosti Godišnjeg finansijskog izvještaja Agencije za civilno vazduhoplovstvo utvrđeno je da Agencija nije u potpunosti uskladila poslovne aktivnosti sa zakonskim i drugim propisima. Revizijom su utvrđena odstupanja i neusklađenosti poslovanja Agencije sa sljedećim propisima: Zakonom o sistemu unutrašnjih finansijskih kontrola u javnom sektoru, Zakonom o radu, Zakonom o državnoj imovini, Zakonom o porezu na dohodak fizičkih lica, Zakonom o javnim nabavkama, Pravilnikom o kontnom okviru i sadržini računa u kontnom okviru za privredna društva i druga pravna lica i Uputstvom za obračun bruto zarada, koji su materijalno značajni ali ne i prožimajući u odnosu na postavljenje kriterijume za reviziju pravilnosti.\nU odnosu na iskazano mišljenje, DRI je dala dvanaest preporuka Agenciji za civilno vazduhoplovstvo i jednu preporuku Ministarstvu saobraćaja i pomorstva.\nImajući u vidu obim i karakter utvrđenih nepravilnosti i nedostataka kod subjekta revizije DRI nalaže da se sa sadržajem Izvještaja upozna Ministarstvo saobraćaja i pomorstva koje vrši nadzor nad subjektom revizije, radi preduzimanja mjera na unaređenju zakonskog okvira i odgovornosti u upravljanju javnim finansijama.\nKonačan Izvještaj o reviziji Godišnjeg finansijskog izvještaja Agencije za civilno vazduhoplovstvo Crne Gore za 2017. godinu je objavljen na zvaničnoj internet stranici Državne revizorske institucije.\nIzvještaj o reviziji Godišnjeg finansijskog izvještaja Agencije za civilno vazduhoplovstvo Crne Gore za 2017. godinu\nMore in this category: « Objavljen Izvještaj o reviziji Godišnjeg finansijskog izvještaja Građanskog pokreta URA za 2017. godinu\tObjavljen Izvještaj o reviziji Godišnjeg finansijskog izvještaja Agencije za ljekove i medicinska sredstva Crne Gore za 2017. godinu »